Ο πρόεδρος της Παναχαϊκής Π. Τσιριμπής – «ζητώ να παρέμβει ο εισαγγελέας » – Sport24 Πάτρας\nΣοβαρές καταγγελίες που θα συζητηθoούν έκανε ο πρόεδρος της Παναχαικής Πότης Τσιριμπής, στην συνέντευξη τύπου που ακολούθησε το παιχνίδι με τον ΑΟΧανιά στο Παγκρήτιο στάδιο, όπου η ομάδα της Πάτρας γνώρισε την ήττα με 2-0.\nΑναλυτικά ο κ. Τσιριμπής δήλωσε: «Δεν αποδέχομαι παραίτηση του Δ. Σπανου!\nΟ πρόεδρος της Παναχαικής άφησε σαφείς αιχμές και ζήτησε την παρέμβαση του εισαγγελέα, για τον στοιχηματισμό που υπήρχε στο εν λόγω παιχνίδι. Ο πρόεδρος της Παναχαικής, ανέφερε χαρακτηριστικά ότι «ζητώ να παρέμβει ο εισαγγελέας για το παιχνίδι. Δεν γίνεται να δίνεται 1.30 ο άσος και 20.00 το διπλό. Εμείς είχαμε τρεις κλασσικές ευκαιρίες για να σκοράρουμε.\nΔεν μπορώ να έχω καμία ρετσινιά. Αν υπάρχει εισαγγελέας πρέπει να καλέσει και να δεί τι έγινε σε αυτό το παιχνίδι. Την Πέμπτη πλήρωσα τους παίκτες για να είμαι καθαρός. Δεν βάζω τίποτα πάνω από την Παναχαική. Αν υπάρχουν νόμοι, τη Δευτέρα το πρωί είμαι ο πρώτος που θέλω να μου ζητηθεί να καταθέσω για αυτό το παιχνίδι. Όποιος στοιχηματίζει πάνω στα όνειρα μας να πάει φυλακή».\nΠροηγούμενο άρθρο (ΦΩΤΟ)-ΠΑΝΑΧΑΪΚΗ:«Τσάμπα» ήττα για την Πατρινή ομάδα με 2-0 από τα Χανιά\nΕπόμενο άρθρο ΠΑΝΑΧΑΪΚΗ:Ο προπονητής της Δημήτρης Σπανός:«Αποχωρώ από την ομάδα"\nΕβδομάδα υπογραφών στον Παναθηναϊκό\nΟ Τ. Μαγκαφάς στον πάγκο του Λιμνοχωρίου!


ΚΥΠΡΟΣ: Με τον Hovig στο Κίεβο! - OGAE Greece\n21 Οκτωβρίου 2016 21 Οκτωβρίου 2016 Karatzikos\nΗ Κύπρος έγινε σήμερα η πρώτη χώρα που ανακοίνωσε τον καλλιτέχνη της για την Eurovision του 2017. Εκπρόσωπος της Κύπρου λοιπόν θα είναι ο Hovig και μάλιστα με τραγούδι του Thomas G:son, ο οποίος είχε υπογράψει και το φετινό τραγούδι των Minus One.\nΟ 27χρονος Hovig συμμετείχε στο X Factor του 2009, όπως και η Ήβη Αδάμου (CYP12). Κατάγεται από την Αρμενία κι επιλέχθηκε με εσωτερικό διαγωνισμό από το ΡΙΚ. Συμμετείχε στον Κυπριακό τελικό το 2010 και το 2015. Το τραγούδι που θα εκπροσωπήσει την Κύπρο θα γίνει γνωστό σε μεταγενέστερη ημερομηνία.\nΕυχόμαστε καλή επιτυχία στην Κύπρο!\nEurovision 2017, Κύπροςcyprus, eurovision 2017, slider\n20 Thoughts to “ΚΥΠΡΟΣ: Με τον Hovig στο Κίεβο!”\n21 Οκτωβρίου 2016 at 13:42\nMεταδιδει ενα Good Feeling στον αερα η προσωπικοτητα του,πρεπει να βρει και ενα πολυ καλο τραγουδι ομως,φαινεται οτι αξιζει η επιλογη τους.Καλη επιτυχια στην Κυπρο μας!!!\n21 Οκτωβρίου 2016 at 13:54\nΚαι ξεκινά λοιπόν η Eurovision 2017. Δεν την περίμενα είναι η αλήθεια αυτήν την επιλογή, αν και είχα διαβάσει από χθες αυτές τις φήμες… Καλός τραγουδιστής, περιμένω τραγούδι. Πάντως το Stone In A River μου αρέσει πολύ περισσότερο από το νικητήριο του ’15.\nΚαλή μας αρχή (επίσημα) λοιπόν και καλή επιτυχία στην Κύπρο\nΥ.Γ. Απ’ό,τι κατάλαβα θα συμμετάσχουν και οι 6 φιναλίστ του τελικού του ’15 της Κύπρου στη Eurovision κι υστερα θα ξαναδιοργανώσει καινούριο. Μένουν 3 ακόμα, αρα θα ξανδούμε εθνικό τελικό το 2021; :p\n21 Οκτωβρίου 2016 at 14:05\nΤιποτα ιδιαιτερο οσον αφορα τον καλλιτεχνη αλλα κ τα τραγουδια του ως σημερα. Βιαστηκε νομιζω η Κυπρος να επιλεξει καλλιτεχνη αν κ θα περιμενουμε να ακουσουμε το κομματι. Μου θυμιζει καταστασεις 2013 με την Δεσποινα Ολυμπιου για καποιο λογο.\n21 Οκτωβρίου 2016 at 14:20\nΚαλή αρχή λοιπόν στη Κύπρο και μένει να δούμε αν θα καταφέρει να είναι για 3η συνεχόμενη χρόνια στον τελικό.\n21 Οκτωβρίου 2016 at 14:25\nΕπρεπε να στειλουν Παναγιωτη Κουφογιαννη..\n21 Οκτωβρίου 2016 at 21:31\nή τον Λούκα Γιώρκα\n21 Οκτωβρίου 2016 at 14:46\nΤέλεια, η καινούργια σεζόν αρχίζει και πάλι!\n21 Οκτωβρίου 2016 at 17:42\nΕίχαν ακουστεί τα ονόματα των Λούκα Γιώρκα (Ελλάδα 2011), της Χάρις Σάββα (JESC 2008 Κύπρος, κυπριακός τελικός 2015) και του Ανδρέα Λέοντα νικητή του X Factor). Διάβασα ότι υπεύθυνη για τη χορογραφία θα είναι η Χάρις Σάββα. Καλή επιτυχία Κύπρο\n21 Οκτωβρίου 2016 at 19:31\nκαλη επιτυχια στην κυπρο!!\nκατι μου λεει οτι θα εχει καλο τραγουδι!ο gison ειναι εγγυηση!\n22 Οκτωβρίου 2016 at 06:31\nΠολύ συμπαθής και εξαιρετικός τραγουδιστής! Καλή επιτυχία, Κύπρος!!!\n22 Οκτωβρίου 2016 at 16:10\nHi guys!!!!Η αγάπη μας για τη Eurovision δε σταματά ποτέ!!!!γεια σου ArgyESC!!\n23 Οκτωβρίου 2016 at 14:38\nΓεια, Βαγγέλη! Όντως δε σταματά ποτέ! Εύχομαι η φετινή Eurovision να είναι τόσο καλή όσο η περσινή ή και ακόμα καλύτερη!\n23 Οκτωβρίου 2016 at 20:40\nΓεια σε όλους και ξεχωριστους χαιρετισμους στο φιλο Βαγγελη. Με ξαφνιασε η Κυπρος που μπήκε πρωτη στο χωρό. Ελπίζω να ειναι το ’17 η χρονιά της επιτέλους.. μιας κι οπως όλοι ξερουμε ειναι από τις πιο παλιές στο διαγωνισμο χωρες που δεν εχουν κερδισει ακόμα. Κι όχι απλως δεν κέρδισαν -που αυτο ειναι το ζητουμενο σε ενα διαγωνισμο- αλλά δεν πλησιασαν καν. Εννοώ φυσικά τη δευτερη θέση κι αυτο ειναι κριμα αλλα και σχεδον απίστευτο. Καλή τους επιτυχια.\n25 Οκτωβρίου 2016 at 12:15\nφίλε mangelo η κύπρος οπως και η μάλτα αλλα και η ισλανδία ειναι απο τις πιο παλιες χώρες στο διαγωνισμο που δεν εχουν κερδίσει..τι κοινο εχουν αυτες.ειναι και οι 3 μικρές πληθυσμιακα(κατω απο 500.000 κατοικοι)και πιστευω οτι αυτο ειναι το «ευαισθητο σημειο» τους η ebu δισταζει να δωσει το διαγωνισμο σε τοσο μικρές χώρες!δες ποσες φορες η ισλανδια και η μαλτα εφτασαν στην πηγή(2 και 3η θεση) και ολο εχαναν την πρωτιά μεσα απο τα χερια τους..τυχαιο δε νομιζω!\n28 Οκτωβρίου 2016 at 15:41\nΤώρα που το’ πες, θέλω πολύ να νικήσει η Ισλανδία! Είναι η αγαπημένη μου χώρα και το 2009 έπρεπε να’ χε νικήσει! Δεν θα καταλάβω ποτέ πως γίνεται το «Fairytale», το οποίο δεν ήταν ούτε καν μέτριο, να περάσει το αριστούργημα «Is It True?»…\n29 Οκτωβρίου 2016 at 13:31\nη ισλανδία έπρεπε να ειχε κερδίσει ήδη απο το 1999 με τη selma kai το εξαιρετικό «all out of luck» αλλα οπως εγραψα πιο πάνω οι μικρες χωρες δεν εχουν κερδισει ποτέ..δεν ειναι τυχαίο οτι καμια χωρα κατω του ενος εκαττομυριου δεν καταφερε να χτυπήσει πρωτια..\nωραια επιλογη μενει να δουμε και το τραγουδι\n30 Οκτωβρίου 2016 at 12:24\nThrakiboy θα συμφωνήσω μαζί σου απόλυτα για τη Σελμα το 1999. Και ίσως εν τέλει το μέγεθος των 3 χωρών που αναφέρεις να έχει λειτουργήσει ανασταλτικά από μέρους ebu. Από την άλλη όμως ας μην ξεχνάμε ότι το ακόμα μικρότερο Λουξεμβούργο εχει πετύχει 5 νίκες!!! Και η Εσθονία το 2001 που κέρδισε χώρα του ενάμιση εκατομμυρίου είναι…\n30 Οκτωβρίου 2016 at 23:58\nναι αλλα το λουξεμβουργο ειναι πανισχυρη οικονομία φιλε μου!!και βρισκεται αναμεσα σε γαλλια και γερμανια!η εσθονια ναι ειναι μικρη αλλα ειναι πανω του 1.000.000 κατοικων…\n31 Οκτωβρίου 2016 at 20:44\nΑρκετά καλή επιλογή…ελπίζουμε σ’ ένα καλό τραγούδι. Καλή επιτυχία!!


1 ΔΙΑΤΡΟΦΗ ΚΑΙ ΜΕΤΑΒΟΛΙΣΜΟΣ ΙΙ ΤΕΧΝΗΤΑ ΓΛΥΚΑΝΤΙΚΑ ΚΑΙ ΔΙΑΤΡΟΦΗ ΠΑΡΟΥΣΙΑΣΗ 12 Η. - ppt κατέβασμα\n1 ΔΙΑΤΡΟΦΗ ΚΑΙ ΜΕΤΑΒΟΛΙΣΜΟΣ ΙΙ ΤΕΧΝΗΤΑ ΓΛΥΚΑΝΤΙΚΑ ΚΑΙ ΔΙΑΤΡΟΦΗ ΠΑΡΟΥΣΙΑΣΗ 12 Η.\nΔημοσίευσεΠάτροκλος Κουντουριώτης Τροποποιήθηκε πριν 2 χρόνια\nΠαρουσίαση με θέμα: "1 ΔΙΑΤΡΟΦΗ ΚΑΙ ΜΕΤΑΒΟΛΙΣΜΟΣ ΙΙ ΤΕΧΝΗΤΑ ΓΛΥΚΑΝΤΙΚΑ ΚΑΙ ΔΙΑΤΡΟΦΗ ΠΑΡΟΥΣΙΑΣΗ 12 Η."— Μεταγράφημα παρουσίασης:\n1 1 ΔΙΑΤΡΟΦΗ ΚΑΙ ΜΕΤΑΒΟΛΙΣΜΟΣ ΙΙ ΤΕΧΝΗΤΑ ΓΛΥΚΑΝΤΙΚΑ ΚΑΙ ΔΙΑΤΡΟΦΗ ΠΑΡΟΥΣΙΑΣΗ 12 Η\n2 2 Γεύση και γλώσσα. Τελικά τα ίδια κύτταρα παντού αλλά σε άλλες συγκεντρώσεις\n5 5 Γευστικοί θηλές Οι τριχοειδείς θηλές (filiform) είναι πολυάριθμες και διατάσσονται σε σειρές παράλληλες προς την τελική αύλακα. Η τραχύτητά τους διευκολύνει τη διάσπαση ημίρρευστων τροφών. Περιέχουν κεντρομόλες νευρικές απολήξεις ευαίσθητες στην αφή. Οι μυκητοειδείς θηλές (fungiform) είναι μικρές και έχουν σχήμα μανιταριού. Βρίσκονται διάσπαρτες μεταξύ των τριχοειδών θηλών και αναγνωρίζονται από την εμφάνισή τους που μοιάζει με ερυθρωπές κηλίδες. Φέρουν γευστικές κάλυκες στη ραχιαία όψη.\n6 6 Γευστικοί θηλές Οι περιχαρακωμένες θηλές (circumvallate) είναι οι μεγαλύτερες με διάμετρο 1-2 mm. Βρίσκονται ακριβώς μπροστά από την τελική αύλακα και μοιάζουν με κλειστούς, βραχείς κυλίνδρους βυθισμένους στο βλεννογόνο. Περιβάλλονται από βαθιά κυκλική αύλακα που λέγεται τάφρος, στα τοιχώματα της οποίας διατάσσονται κάλυκες. Οι φυλλοειδείς θηλές (foliate) βρίσκονται στις πλάγιες επιφάνειες της γλώσσας κοντά στο οπίσθιο τμήμα των δύο πρώτων τριτημορίων.\n7 7 Γευστικοί θηλές και κάλυκες ΓΕΥΣΤΙΚΕΣ ΘΗΛΕΣ = όλες πλην των τριχοειδών έχουν γευστικούς κάλυκες ΓΕΥΣΤΙΚΟΙ ΚΑΛΥΚΕΣ= έχουν στην κορυφή τον γευστικό πόρο ΠΕΡΙΧΑΡΑΚΩΜΕΝΕΣ, ΦΥΛΟΕΙΔΕΙΣ ΚΑΙ ΜΥΚΗΤΟΕΙΔΕΙΣ ΘΗΛΕΣ\n8 8 Γευστικοί κάλυκες και γευστικά κύτταρα\n9 9 Πολλές γεύσεις στον ίδιο κάλυκα\n10 10 Η μετάδοση της γεύσης του «γλυκού»\n11 11 Η έννοια της «σχετικής γλυκύτητας» Προκειμένου μια ουσία να έχει γλυκιά γεύση, πρέπει να είναι υδατοδιαλυτή και η συγκέντρωσή της να υπερβαίνει ένα ελάχιστο όριο αντίληψης της γεύσης. Για να καθοριστεί η ένταση της γλυκύτητας που προκαλεί κάθε γλυκαντικό, λοιπόν, υπολογίζουμε τη "σχετική γλυκύτητά" του. Η σχετική γλυκύτητα είναι ένα μέτρο του πόσο γλυκιά είναι μια συγκεκριμένη ουσία σε σχέση με την ζάχαρη. Για τον προσδιορισμό της τιμής της συγκρίνονται διαφορετικές συγκεντρώσεις ενός γλυκαντικού με ένα διάλυμα αναφοράς που αποτελείται από ζάχαρη (συνήθως 5-10%).\n12 12 Η έννοια της «σχετικής γλυκύτητας» Τri-substituted guanidine sweetener = (TGS)\n13 13 H ένταση με την οποία γίνεται αντιληπτή η γλυκύτητα επηρεάζεται από: Ηλικία. Η ελάχιστη συγκέντρωση της σακχαρόζης που μπορούν να ανιχνευθεί είναι, κατά μέσο όρο 0,68% για τα παιδιά, 0,41% για τους νέους ενήλικες και 1,23% για τα ηλικιωμένα άτομα. Θερμοκρασία. Η ένταση της γλυκύτητας αυξάνει όταν η θερμοκρασία αυξάνεται. Χρώμα. Τα έντονα χρωματισμένα διαλύματα ενός γλυκαντικού βαθμολογούνται ως γλυκύτερα στις δοκιμές από λιγότερο έντονα χρωματισμένα ή άχρωμα διαλύματα της ίδιας συγκέντρωσης. Ιξώδες. Η αύξηση του ιξώδους μειώνει την αντίληψη της γλυκύτητας των διαλυμάτων της σακχαρόζης, εάν η συγκέντρωση της σακχαρόζης είναι χαμηλή.\n14 14 Η σχέση χρόνου/έντασης των γλυκαντικών\n15 15 H ένταση με την οποία γίνεται αντιληπτή η γλυκύτητα επηρεάζεται από: Μεταβολικό καθεστώς. Άτομα των οποίων το επίπεδο του σακχάρου στο αίμα-είναι ασυνήθιστα χαμηλό αντιλαμβάνονται την ένταση της γλυκύτητας διαλυμάτων της σακχαρόζης λιγότερο από ό, τι φυσιολογικά άτομα. Ατομικά χαρακτηριστικά. Όπως και με τις διατροφικές προτιμήσεις, η ένταση της γλυκύτητας που προκαλείται από συγκεκριμένες συγκεντρώσεις ενός γλυκαντικού δεν είναι ίδια για όλα τα άτομα.\n16 16 H ένταση με την οποία γίνεται αντιληπτή η γλυκύτητα επηρεάζεται από: Εκτός από την άμβλυνση της αντίληψης της γλυκύτητας μεταξύ των κλινικά υπογλυκαιμικών ατόμων, άλλες μεταβολικές διαταραχές δεν φαίνεται να την επηρεάζουν. Η οξύτητα της αντίληψης της γλυκύτητας της σακχαρόζης είναι δυνατόν να επηρεαστεί από το χρόνια αλκοολισμό, το βαρύ κάπνισμα, από λοίμωξη των ούλων (ουλίτιδα), την έντονη φθορά των δοντιών, την εκτενή τερηδόνα, τα «κρυολογήματα», τον πυρετό και τις αλλεργίες.\n17 17 Ζάχαρη Λευκή και καστανή (μαύρη) ζάχαρη. Είναι οι ίδιες μόνο που η δεύτερη φέρει εξωτερικά μελάσα και έχει ελαφρά μικρότερη διαλυτότητα. Υπάρχουν πολύ καλύτερα υποκατάστατα γλυκαντικού.\n18 18 ΣΑΧΑΡΟΚΑΛΑΜΟ ΚΑΙ ΣΑΧΑΡΟΤΕΥΤΛΑ\n19 19 Ακατέργαστη ζάχαρη Διεθνώς: Turbinado (Raw) Sugar. Διαφέρει από την επεξεργασμένη λευκή/μαύρη ζάχαρη γιατί προκύπτει απλώς από την αρχική συμπίεση του ζαχαροκάλαμου. Η περιεκτικότητά της σε ζάχαρη είναι περίπου 90%. Είναι λιγότερο επεξεργασμένη. Δεν έχει ουσιαστική διαφορά στις θερμίδες.\n20 20 Σιρόπι αραβοσίτου πλούσιο σε φρουκτόζη Το σιρόπι αραβοσίτου με την υψηλή περιεκτικότητα σε φρουκτόζη είναι σημαντικό συστατικό στη διατροφή των Αμερικανών που καταναλώνουν 27 κιλά ανά άτομο το χρόνο. Το διάστημα μεταξύ 1970 -1990 η κατανάλωσή του αυξήθηκε 1.000%. Περιέχεται «στα πάντα», από αναψυκτικά μέχρι κέτσαπ και σάλτσες.\n21 21 Σιρόπι αγαύης (όχι αγαύη η Αμερικανική ή «Αθάνατος» αλλά αγαύη της τεκίλλας) Περιέχει γλυκόζη (10-20%) και φρουκτόζη (55-92%) Τα βασικό πλεονέκτημα του είναι ότι διαθέτει χαμηλό γλυκαιμικό δείκτη (11?-20), όμως η υψηλή συγκέντρωση φρουκτόζης πρέπει να μας κάνει προσεκτικούς Η χρήση της φρουκτόζης ως υποκατάστατου ζάχαρης από τους διαβητικούς, γενικά δεν συνιστάται. Agave tequilana Blue Agave\n22 22 Το πρόβλημα «φρουκτόζη» A high flux of fructose to the liver, the main organ capable of metabolizing this simple carbohydrate, perturbs glucose metabolism and glucose uptake pathways, and leads to a significantly enhanced rate of de novo lipogenesis and triglyceride (TG) synthesis, driven by the high flux of glycerol and acyl portions of TG molecules from fructose catabolism. These metabolic disturbances appear to underlie the induction of insulin resistance commonly observed with high fructose feeding in both humans and animal models. Fructose-induced insulin resistant states are commonly characterized by a profound metabolic dyslipidemia, which appears to result from hepatic and intestinal overproduction of atherogenic lipoprotein particles. Nutr Metab (Lond). 2005; 2: 5, doi: 10.1186/1743-7075-2-5 Fructose, insulin resistance, and metabolic dyslipidemia Heather Basciano, Lisa Federico, and Khosrow Adeli\n23 23 Το πρόβλημα «φρουκτόζη» Thus, emerging evidence from recent epidemiological and biochemical studies clearly suggests that the high dietary intake of fructose has rapidly become an important causative factor in the development of the metabolic syndrome. There is an urgent need for increased public awareness of the risks associated with high fructose consumption and greater efforts should be made to curb the supplementation of packaged foods with high fructose additives. Nutr Metab (Lond). 2005; 2: 5, doi: 10.1186/1743-7075-2-5 Fructose, insulin resistance, and metabolic dyslipidemia Heather Basciano, Lisa Federico, and Khosrow Adeli\n24 24 Nutr Metab (Lond). 2005; 2: 5, doi: 10.1186/1743-7075-2-5 Fructose, insulin resistance, and metabolic dyslipidemia Heather Basciano, Lisa Federico, and Khosrow Adeli Η ΦΡΟΥΚΤΟΖΗ ΔΕΝ ΔΙΕΓΕΙΡΕΙ ΤΗΝ ΕΚΚΡΙΣΗ ΙΝΣΟΥΛΙΝΗΣ ΚΑΙ ΛΕΠΤΙΝΗΣ ΚΑΙ ΠΑΡΑΚΑΜΠΤΕΙ ΤΗΝ 6-ΦΩΣΦΟ- ΦΡΟΥΚΤΟ- ΚΙΝΑΣΗ. ΗΠΑΡ ΦΡΟΥΚΤΟΖΗ ΤΡΙΓΛΥΚΕΡΙΔΙΑ ΣΤΟ ΑΙΜΑ\n25 25 ΦΡΟΥΚΤΟΖΗ ΚΑΙ ΟΥΡΙΚΟ ΟΞΥ Am J Clin Nutr. 1993 Nov; 58(5 Suppl):754S-765S Intermediary metabolism of fructose. Mayes PA. Most of the metabolic effects of fructose are due to its rapid utilization by the liver and it by-passing the phosphofructokinase regulatory step in glycolysis, leading to far reaching consequences to carbohydrate and lipid metabolism. These consequences include immediate hepatic increases in pyruvate and lactate production, activation of pyruvate dehydrogenase, and a shift in balance from oxidation to esterification of nonesterified fatty acids, resulting in increased secretion of very-low-density-lipoprotein (VLDL). These effects are augmented by long-term absorption of fructose, which causes enzyme adaptations that increase lipogenesis and VLDL secretion, leading to triglyceridemia, decreased glucose tolerance, and hyperinsulinemia. Acute loading of the liver with fructose causes sequestration of inorganic phosphate in fructose-1- phosphate and diminished ATP synthesis. Consequently, the inhibition by ATP of the enzymes of adenine nucleotide degradation is removed and uric acid formation accelerates with consequent hyperuricemia. These effects are of particular significance to potentially hypertriglyceridemic or hyperuricemic individuals.\n26 26 Ηigh fructose corn syrup (HFCS) Fructokinases or ketohexokinases (KHK)\n27 27 Η τελική σύσταση του ώριμου μελιού διαφέρει τόσο από το λουλούδι που μάζεψε η μέλισσα το νέκταρ (π.χ. θυμαριού, πεύκου, έλατου), όσο & από τον τρόπο που αποχωρίζεται από την κερήθρα (με φυγοκέντρηση, με πίεση κ.α.). Μια τυπική ανάλυση μελιού είναι: γλυκόζη 30-35%, φρουκτόζη 38-42%, σουκρόζη 1,5-2,5%, νερό 16,5- 18,5%. Είναι γενικά γλυκύτερο από τη σουκρόζη, με γλυκύτητα 55 - 125% συγκρινόμενη με σουκρόζη. Το μέλι\n29 29 Το μέλι Η αυξημένη συγκέντρωση του μελιού σε γλυκόζη το καθιστά ελεγχόμενο (όχι ελεύθερο) τρόφιμο για τους ασθενείς με σακχαρώδη διαβήτη. Μερική υποκατάσταση της ζάχαρης μέσω γλυκισμάτων (παστέλι κλπ.) ή στον καφέ.\n30 30 Γλυκαντικά και διαβήτης Αλκοόλες των σακχάρων ή πολυόλες: σορβιτόλη, μαννιτόλη, ξυλιτόλη κ.λπ. Χρησιμοποιούνται σαν τεχνητά γλυκαντικά. Είναι γενικά ασφαλή στη χρήση. Δεν απορροφούνται πλήρως από το έντερο. Μπορεί να προκαλέσουν διάρροια, κυρίως στα παιδιά. Αποδίδουν λιγότερες θερμίδες από τη ζάχαρη. Δεν συμμετέχουν στην πρόκληση τερηδόνας.\n33 33 Άλλα Τεχνητά γλυκαντικά Μη υδατανθρακικά (Non-carbohydrate) – Φυσικώς απαντώντα (Natural) Μονελλίνη (Monellin) Θαυματίνη (Thaumatin) Γλυκορυζίνη (Glycyrrizin) – Μη απαντώντα στη φύση ή σύνθετικά (Synthetic) Ζαχαρίνη (Saccharin) Κυκλαμικά (Cyclamate) Ασπαρτάμη (Aspartame) Νεοατάμη (Neotame) Ακετοσουλφάμη (Acesulfame)\n34 34 Μη απαντώντα στη φύση ή συνθετικά γλυκαντικά\n36 36 Ζαχαρίνη (Saccharin) Το παλαιότερο τεχνητό γλυκαντικό, ανακαλύφθηκε το 1879, ανήκει στην ομάδα των ζαχαρινών. Είναι 300-500 φορές γλυκύτερο από τη ζάχαρη. Μελέτες έχουν δείξει συσχέτιση ανάμεσα σε ορισμένες ζαχαρίνες και τον καρκίνο.\n37 37 Ζαχαρίνη (Saccharin) Στα πλαίσια του προγράμματος National Toxicology Program του Υπουργείου Υγείας των ΗΠΑ, μελετήθηκε η επίδραση της σακχαρίνης σε ποντίκια με τις έρευνες να δείχνουν ελαφριά καρκινογόνο δράση στην ουροδόχο κύστη της δεύτερης γενιάς ποντικών. Το 1998 στα πλαίσια του ίδιου προγράμματος πραγματοποιήθηκε μεγαλύτερη μελέτη, που δεν επιβεβαίωσε καρκινογόνο δράση. Έτσι το 2000 ο FDA ενέκρινε την προσθήκη της στα τρόφιμα, χωρίς αναφορά σε καρκινογόνο δράση. Η αποδεκτή ημερήσια κατανάλωση σακχαρίνης είναι 5mg ανά κιλό βάρους.\n38 38 Σουκραλόζη (Sucralose) “Made from sugar, so it tastes like sugar” Ανακαλύφθηκε το 1976. Κυκλοφορεί με την εμπορική ονομασία «Splenda». Είναι σταθερή σε υψηλές θερμοκρασίες. 500-600 φορές γλυκύτερη από τη ζάχαρη. Αναφορά δερματικών ερυθημάτων από ορισμένους καταναλωτές.\n39 39 Τριχλωρο-γαλακτο-σουκρόζη\n40 40 Σουκραλόζη Ο FDA ενέκρινε την χρήση της το 1998 σε δεκαπέντε κατηγορίες τροφίμων και ποτών, ενώ από το 1999 θεωρείται «γλυκαντικό γενικής χρήσης». Ήταν η πρώτη φορά που ο αμερικάνικος οργανισμός έδωσε έγκριση σε γλυκαντική ουσία για μεγάλο αριθμό προϊόντων. Στην Ευρώπη, η Αρχή Ασφάλειας Τροφίμων την εγκρίνει ως ασφαλή, γεγονός που επαληθεύεται από μελέτες. Η Αποδεκτή Ημερήσια Πρόσληψη για ανέρχεται έως και σε 5mg / κιλό σωματικού βάρους, ποσότητα που δύσκολα μπορεί κάποιος που κάνει μέτρια χρήση σουκραλόζης να υπερβεί.\n41 41 Ακεσουλφαμικό κάλιο (Acesulfame Potassium) “Around 90 studies have been conducted on this sweetener, with no documented health risks.” Ανακαλύφθηκε το 1967. Εγκεκριμένο στις ΗΠΑ από το 1988. Είναι 100-300 γλυκύτερο από τη ζάχαρη.\n42 42 Ακεσουλφαμικό κάλιο (Acesulfame Potassium) Χρησιμοποιείται κατά κύριο λόγο συμπληρωματικά με την ασπαρτάμη, ενισχύοντας την γεύση της, ώστε να μοιάζει περισσότερο με την ζάχαρη. Δεν υπάρχει κάποια έρευνα που να του αποδίδει ανεπιθύμητες ενέργειες. Η ουσία αυτή εγκρίθηκε για πρώτη φορά από τον FDA το 1988 και έχει λάβει τον χαρακτηρισμό του «γλυκαντικού γενικής χρήσης». Είναι επίσης, εγκεκριμένη από την Επιστημονική Επιτροπή για τα Τρόφιμα της ΕΕ. Η Αποδεκτή Ημερήσια είναι 15 mg ανά Kg/ΣΒ.\n43 43 Ασπαρτάμη (Aspartame) Ανακαλύφθηκε το 1965 από τον J. M. Schlatter. Συστατικό 5.000 περίπου τροφίμων και αναψυκτικών στις ΗΠΑ. Είναι 180-200 φορές γλυκύτερη από τη ζάχαρη. Η αποδεκτή ημερήσια κατανάλωση ασπαρτάμης είναι 50 mg ανά κιλό βάρους.\n44 44 Μειονεκτήματα της ασπαρτάμης Δεν είναι σταθερή σε ψηλές θερμοκρασίες. Δεν έχει αποδειχθεί ασφαλής σε παιδιά. Στη διάσπασή της δίνει λίγη μεθανόλη. Υπάρχουν απόψεις περί πιθανών κινδύνων από τη χρήση της.\n45 45 Ασπαρτάμη (Aspartame) Χρησιμοποιείται από το 1984 ευρέως. Το 2006 και μετά από μελέτες του Ιδρύματος Ramazzini που αμφισβήτησαν την ασφάλειά της, η Ευρωπαϊκή Αρχή Ασφάλειας Τροφίμων και ο FDA (Αμερικάνικος Οργανισμός Τροφίμων και Φαρμάκων) ανακοίνωσαν ότι δεν υπάρχει επιστημονική τεκμηρίωση για την επικινδυνότητά της. Παρά όλα αυτά, τα άτομα με φαινυλκετονουρία θα πρέπει να αποφεύγουν την κατανάλωσή της.\n46 46 Χημεία της ασπαρτάμης Αποτελείται από 2 αμινοξέα Διασπάται σε –Μεθανόλη, –Ασπαρτικό οξύ, –Φαινυλαλανίνη. Methanol Aspartic Acid Phenylalanine\n47 47 Ασπαρτικό οξύ (Aspartic Acid) Το 40 wt % της ασπαρτάμης διασπάται σε ασπαρτικό οξύ. Αποδίδει μεταβολίτες της ομάδας των εξιτοτοξινών (τύπου γλουταμικού οξέος, ή μονογλουταμικού νατρίου) που σε μεγάλες συγκεντρώσεις βλάπτουν το εγκέφαλο) (1954 Τ. Hayashi: excitotoxins).\n48 48 ΤΟ ΣΥΝΔΡΟΜΟ ΤΟΥ ΚΙΝΕΖΙΚΟΥ ΕΣΤΙΑΤΟΡΙΟΥ\n49 49 Δράση εξιτοτοξινών Pharmacology & Therapeutics Volume 108, Issue 2, November 2005, Pages 193–207.\n50 50 Φαινυλαλανίνη (Phenylalanine) Το 50 wt% της ασπαρτάμης διασπάται προς φαινυλαλανίνη. Η φαινυλκετονουρία (Phenylketonuria) είναι αδυναμία μεταβολισμού του αμινοξέος (μαύρα ούρα, επιληπτικές κρίσεις, τοξίνωση). Προσοχή στην εγκυμοσύνη.\n51 51 Μεθανόλη (Methanol) Το 10wt% της ασπαρτάμης διασπάται προς μεθανόλη. Η μεθανόλη μετατρέπεται σε φορμαλδεΰδη. Δεν είναι βέβαιο αν αυτό αποτελεί πρόβλημα. Μεθανόλη υπάρχει και στα εκχυλίσματα φρούτων, αλλά δεν φαίνεται να απορροφάτε από το έντερο.\n52 52 Νεοατάμη (Neotame) Προκύπτει από την ασπαρτάμη με προσθήκη μίας 3,3-διμεθυλ-βουτυλ- ομάδας στην αμινομάδα του ασπαρτικού. Είναι 7.000 έως 13.000 φορές γλυκύτερη από τη ζάχαρη. Εγκρίθηκε στις ΗΠΑ τον Ιούλιο του 2002. Η αποδεκτή ημερήσια κατανάλωση νεοατάμης είναι 18 mg ανά κιλό βάρους.\n53 53 Κυκλαμικά Ανακαλύφθηκαν το 1937. Άρχισαν να χρησιμοποιούνται τη δεκαετία του 1950. Υποψίες ασφάλειας 1960. FDA απαγόρευση – 1970. Πολλές σύγχρονες μελέτες δείχνουν ότι δεν είναι καρκινογόνα.\n54 54 Κυκλαμικά Είναι 30-50 φορές πιο γλυκά από τη ζάχαρη. Το κυκλαμικό οξύ είχε κατηγορηθεί ως δυνητικά καρκινογόνο, ύστερα από μία μελέτη, κατά την οποία χορηγήθηκε εξαιρετικά υψηλή δόση κυκλαμικού οξέος σε ποντίκια. Οι μελέτες που προέκυψαν μετά την πρώτη έρευνα σε ποντίκια δεν επιβεβαίωσαν καρκινογόνο δράση. Στην Ευρωπαϊκή Ένωση έχει εγκριθεί για κατανάλωση (EC Directorate B, SCF/CS/EDUL/192 final, 13 March 2000), έως 7 mg/Kg-ΣΒ.\n55 55 L-σάκχαρα Δεν υπόκεινται στον συνήθη μεταβολισμό των σακχάρων L-φρουκτόζη, γλυκύτητα (L-fructose) = 1,8 x\n56 56 D-Ταγκατόζη Πρόκειται για το νεότερο υποκατάστατο ζάχαρης που έχει τεθεί στη διάθεση της βιομηχανίας τροφίμων. Είναι 7.000 έως 13.000 φορές πιο γλυκιά από τη ζάχαρη. Το 2002 πήρε έγκριση για να χρησιμοποιηθεί σε αναψυκτικά, τσίχλες, χυμούς φρούτων, κομπόστες και προ-μαγειρεμένα τρόφιμα. Η σύντομη παρουσία της σε προϊόντα και η μη ολοκλήρωση των μελετών για τις συνέπειες από τη χρήση της στον ανθρώπινο οργανισμό δεν επιτρέπει πλήρη αποτίμηση της επίδραση της στην υγεία.\n57 57 Ταγκατόζη (Tagatose) Η αποδεκτή ημερήσια κατανάλωση ταγκατόζης είναι 7,5 mg ανά κιλό σωματικού βάρους.\n58 58 Ημερήσια πρόσληψη γλυκαντικών ΓλυκαντικόΑποδεκτή ημερήσια πρόσληψη1 Υπολογιζόμενη ημερήσια πρόσληψη2 Ακετοσουλ- φαμικό κάλιο 155,25,2 Ζαχαρίνη50,83 Ασπαρτάμη508,78,7 Σουκραλόζη51,61,6 Νεοτάμη180,10,1 1. The Acceptable Daily Intake (FDA). 2. The Estimated Daily Intake: στηρίζεται στην ποσότητα που καταναλώνουν άτομα που η κατανάλωσή τους ξεπερνάει εκείνη του 90% του πληθυσμού.\n59 59 Συμπτώματα «αντίδρασης» στα γλυκαντικά Κοιλιακός πόνος Έντονη δίψα Αρθρίτιδα Διάρροια Ίλιγγος Πονοκέφαλος Διέγερση Ευερεθιστότητα Πόνοι αρθρώσεων Ναυτία Ταχυπαλμία Προβλήματα μνήμης Δυσκολία στην αναπνοή Προβλήματα άρθρωσης λόγου Φαγούρα\n60 60 ΣΟΥΚΡΑΛΟΖΗ, ΑΚΕΤΟΣΟΥΛΦΑΜΗ, ΚΥΚΛΑΜΙΚΑ ΓΙΑ ΨΗΣΙΜΟ ΦΟΥΡΝΟΥ\n61 61 Φυσικά φυτικά συστατικά - γλυκαντικά\n62 62 Dioscoreophyllum cumensii ΤΟ ΓΛΥΚΑΝΤΙΚΟ ΜΟΝΕΛΛΙΝΗ\n63 63 Μονελλίνη Dioscoreophyllum cumensii (the Serendipity berry). Γλυκύτητα = 3000x. Μη νομοθετημένη χρήση. Άγνωστο αν έχει παρενέργειες.\n64 64 Thaumatococcus danielli ΤΟ ΓΛΥΚΑΝΤΙΚΟ ΘΑΥΜΑΤΙΝΗ\n65 65 Θαυματίνη Thaumatococcus danielli. Γλυκύτητα = 1500-2000 x. Κυκλοφορεί στην Ευρώπη ως «Talin». Νομοθεσία (US) – καμία. Ασφάλεια (?). Χρησιμοποιείται στην Αφρική για να γλυκάνουν το ψωμί και το κρασί του φοίνικα.\n67 67 Perilla frutenscens ΤΟ ΓΛΥΚΑΝΤΙΚΟ ΠΕΡΙΛΛΑΡΤΙΝΗ\n68 68 Περιλλαρτίνη Η Περιλλαρτίνη, επίσης γνωστή ως ζάχαρη Πέριλλα, είναι μια γλυκαντική ουσία που είναι περίπου 2000 φορές πιο γλυκιά από τη ζάχαρη. Χρησιμοποιείται κυρίως στην Ιαπωνία και απομονώνεται από το φυτό Perilla frutescens. Alternative Sweeteners Lyn O'Brien Nabors, Robert C. Gelardi. ISBN 0-8247-0437-1, ISBN 978-0-8247-0437-7. CRC, 3rd edition 2001.\n69 69 Στέβια Η Στέβια (Stevia Rebaudiana) περιέχει στεβιόζη ή στεβιόλη, μία γλυκαντική ουσία. Το 2008 ο FDA και οι FAO/WHO την αναγνώρισαν ως ασφαλή. Το 2010, η EFSA (European Food Safety Authority) θεώρησε τους γλυκοζίτες στεβιόλης ασφαλείς. Το 2011, η Ευρωπαϊκή Επιτροπή ενέκρινε τη χρήση τους ως γλυκαντικά (μαζί με δεξτρίνες και αλκοόλες σακχάρων συνήθως) σε τρόφιμα.\n70 70 ΤΟ ΓΛΥΚΑΝΤΙΚΟ ΓΛΥΚΙΡΡΙΖΙΝΗ\n71 71 Γλυκιρριζίνη Ρίζες της Glycyrrhiza glabra. Γλυκύτητα = 50-100x. Εμπορικό όνομα – Magnasweet. Ασφάλεια μη πλήρως μελετημένη.\nΚατέβασμα ppt "1 ΔΙΑΤΡΟΦΗ ΚΑΙ ΜΕΤΑΒΟΛΙΣΜΟΣ ΙΙ ΤΕΧΝΗΤΑ ΓΛΥΚΑΝΤΙΚΑ ΚΑΙ ΔΙΑΤΡΟΦΗ ΠΑΡΟΥΣΙΑΣΗ 12 Η."


5 συχνά λάθη που σαμποτάρουν τη δίαιτα και δεν σας επιτρέπουν να χάσετε κιλά -Σύμφωνα με διατροφολόγο | BOVARY\nΤι λέει η ειδικός/ Φωτογραφία: Brooke Lark/Unsplash\nΗ διατροφολόγος Susie Burrell μοιράστηκε τους τρόπου με τους οποίους ίσως να σαμποτάρετε τη δίαιτά σας, χωρίς να τα καταλαβαίνετε.\nΣας έχει τύχει να προσπαθείτε να χάσετε κιλά και να μη βλέπετε τη ζυγαριά να κατεβαίνει; Και να αναρωτιέστε γιατί, ενώ κάνετε τόση προσπάθεια, τα αποτελέσματα δεν είναι τα επιθυμητά; Η γνωστή διατροφολόγος Susie Burrell από την Αυστραλία, μοιράστηκε μέσα από το blog της, τα λάθη που ίσως κάνετε και δε σας επιτρέπουν να χάσετε τα κιλά που θέλετε.\nΗ ίδια έχει εκδώσει βιβλία, εμφανίζεται στην αυστραλιανή τηλεόραση και αρθρογραφεί σε πολύ γνωστά μέσα. Μέσα από την ιστοσελίδα της, Shape me, προσφέρει online προγράμματα και συμβουλές διατροφής, καθώς και συνταγές για θρεπτικά και νόστιμα πιάτα.\nΗ Susie Burrell μοιράστηκε πρόσφατα τα πέντε πιο συχνά λάθη στη διατροφή, που δεν επιτρέπουν σε κάποιον να χάσει τα επιθυμητά κιλά.\nΗ δημοσίευση κοινοποιήθηκε από το χρήστη Shape Me, by Susie Burrell (@shapemeplan) στις 7 Μάρ, 2018 στις 11:16 μμ PST\nΤρώτε λάθος ώρες\nΗ Susie Burrell υποστηρίζει ότι ένας από τους πιο σημαντικούς παράγοντες στην προσπάθεια να χάσει κανείς κιλά είναι οι ώρες που τρώει το κάθε γεύμα. «Το ανθρώπινο σώμα είναι προγραμματισμένο να κάψει περισσότερες θερμίδες κατά τη διάρκεια το πρώτου μισού της μέρας, όταν συνήθως είμαστε και πιο δραστήριοι. Γι’ αυτόν τον λόγο, αν δουλεύετε ως αργά και πηγαίνετε στο γυμναστήριο μετά τη δουλειά, είναι προτιμότερο να τρώτε το πλουσιότερο γεύμα της ημέρα την ώρα του μεσημεριανού και μετά τις οχτώ να προτιμάτε πιο light επιλογές, όπως σούπα, άσπρο ψάρι και σαλάτα».\nΤρώτε περισσότερο επειδή γυμνάζεστε\nΚαθώς η άσκηση αυξάνει την όρεξη, είναι σημαντικό να τρώτε καλά και θρεπτικά προϊόντα μετά την προπόνηση και να αποφεύγετε το junk food, η Αυστραλέζα διατροφολόγος ωστόσο, εξηγεί ότι πολλοί είναι εκείνοι που χρησιμοποιούν τη γυμναστική ως δικαιολογία για να ενδίδουν σε πειρασμούς. «Αυτή η λογική βέβαια δεν ισχύει, γιατί είναι πολύ εύκολο να ξεπεράσουμε τις επιθυμητές θερμίδες, χωρίς να έχουμε κάψει πραγματικά όσες νομίζουμε. Για παράδειγμα, με μια προπόνηση 30 με 40 λεπτών στο γυμναστήριο χάνετε 300 με 400 θερμίδες, ενώ μια φέτα κέικ ή ένα fast food γεύμα, μπορεί να περιέχουν 600 ή και περισσότερες θερμίδες». Ουσιαστικά, αυτή η «επιβράβευση» σαμποτάρει την προσπάθειά σας.\nΤρώτε επιπλέον φαγητό χωρίς να το καταλάβετε\nΗ γνωστή διατροφολόγος αναφέρει ότι είναι πολύ εύκολο να ξεφύγουμε από τις επιθυμητές θερμίδες που λαμβάνουμε με κάθε γεύμα. Η προσθήκη dressing και πιθανά ενδιάμεσα σνακ μπορούν να αυξήσουν τις συνιστώμενες ημερήσιες θερμίδες, έως και 30%, χωρίς να το καταλάβετε. «Όσο ενοχλητικό και αν σας φαίνεται, απλώς γράφοντας σε ένα ημερολόγιο ό,τι ακριβώς τρώτε και πίνετε καθώς και την ποσότητα του φαγητού, σε ένα 24ωρο, θα σας δώσει μια ξεκάθαρη εικόνα για το αν η δίαιτα που κάνετε έχει αποτέλεσμα ή όχι. Καμιά φορά, ο λόγος που δε χάνουμε κιλά είναι ότι τρώμε περισσότερο από όσο συνειδητοποιούμε».\nΌταν ακολουθείτε ένα υπερβολικά αυστηρό πρόγραμμα και καταναλώνετε λίγες θερμίδες κάθε μέρα, ίσως χάσετε κιλά, αλλά αυτό δε σημαίνει ότι θα διατηρήσετε σταθερό το βάρος σας. Το καλύτερο που έχετε να κάνετε είναι να αλλάξετε τον τρόπο ζωής σας και να βάλετε την ισορροπημένη διατροφή και τη γυμναστική στην καθημερινότητά σας. Το παν είναι να βρείτε υγιεινές συνταγές που να είναι και νόστιμες, ώστε αυτό που τρώτε να σας αρέσει, και να μη νιώθετε πείνα. «Αυτό είναι το κλειδί της επιτυχίας» τονίζει η ειδικός.\nΑγοράζετε φαγητά που δεν ενδείκνυνται για απώλεια βάρους\n«Οι άνθρωποι τρώνε όσα αγοράζουν και όσα βρίσκονται σε άμεση πρόσβαση» αναφέρει η διατροφολόγος. Η ίδια αναφέρει πως είναι σημαντικό ό,τι βάζετε στο καρότσι του σούπερ μάρκετ να μη σαμποτάρει την προσπάθειά σας να χάσετε κιλά. Οπότε, αποφύγετε σνακ, πατατάκια και γλυκά, τα οποία ίσως να προορίζονται για τους καλεσμένους σας, αλλά μπορεί να δοκιμάσετε κι εσείς. Αντίθετα, αγοράστε φρέσκα λαχανικά, να τα κόψετε σε στικ και να τα απολαύσετε με ένα υγιεινό ντιπ από γιαούρτι και δυόσμο.


Προσκυνητής: Δώδεκα μέρες η γιορτή …\nΣτο χαρανάκι το μπρούτζινο το νερό λαμποκοπά . Καθρεφτίζει Ουρανό και στερέωμα που βοά την ευδοκία του Πατρός .\nΣτον πάτο του ασημίζουν τάλιρα και δεκάρικα …Ό,τι περισσεύει μα και ό, τι λείπει από του μόχθου και του ιδρώτα το πλέρωμα .\nΡίχνεται η δραχμούλα , με της ευχής την ελπίδα να αγιαστεί η ζωή σε γη και άνω Πόλη.\nΣτο πλάι του Παπά –Μιχάλη , παιδόπουλα με τα ρασάκια τους τα πορφυρά, σ΄αυλές και κατώγια , περβόλια και δακρυσμένα απ του τζακιού τις καπνιές δωμάτια .\nΕν Ιορδάνη βαπτιζομένου Σου Κύριε !\nΔεμένο το Σταυρολούλουδο απάνω στο ξύλο της ζωής . Για ελάχιστα βυθίζεται και ευθύς παντού σκορπά της ευλογία και την μαρτυρία της Αγαπητής Υιότητας .\nΠρωτάγιαση και γιορτή τρανή . Μέσα σε λίγες μόνο μέρες, ο Κύριος ξεσπαργανώνεται και τριάντα χρονών κατεβαίνει στον Ιερό τον ποταμό πριν αρχινίσει η δημόσιά Του δράση .\nΚι εγώ μικρό παιδί σιμά στον Παπά . Μια στιγμή κράτησε κείνο το πρωινό στις ρούγες . Τριάντα χρόνια πριν σε μια εικόνα -ονειροδρόμιο . Αναζητώ συνέχεια κείνες τις δρόσους τις μοσχομύριστες. Νάματα Ιορδάνεια … Τότε νόμιζα πως εμένα με αγίασε πιότερο απ όλους …\nΤο βράδυ τα τρίτα κάλαντα , τα πιο φτωχά σε παράδες και μποναμά . Τα πιο πλούσια σε αλήθεια : Θεού Παιδί δύνασαι να βαπτίσεις Βαπτιστή ;\nΠάλι μελαγχολώ όταν απόκριση δεν λαβαίνουμε στο φωτισμένο αρχοντόσπιτο ...\nΔώδεκα μέρες η Γιορτή ! Και σήμερα μεγάλη !\nΜην τα πληγώσεις τα παιδιά …Μην πεις μας τα παν άλλοι …\nΘύμηση ευχή και ανεμελιά\nΝα που η γιορτή τελειώνει\nΔεν ξεστολίζεται η ψυχή , μα ένα παιδί βουρκώνει …\nΠέρασε και του Αη Γιαννιού ,\nΣχολειό την άλλη μέρα\nΣτο καλαντάρι στάσου μπρος ,\nΝέα χαρά καρτέρα !\nΑπόσπασμα από εκπομπή με τίτλο : Φώτα Χαρά και Αγιασμός\nΑναρτήθηκε από π.Γεώργιος ΠΡΟΣΚΥΝΗΤΗΣ στις 1/06/2017\nτοῦ γάρ Γεννήτορος ἡ φωνή προσεμαρτύρει Σοι, Αγαπητόν Σε Υἱόν\nὀνομάζουσα· καί τό Πνεῦμα ἐν εἴδει περιστερᾶς, ἐβεβαίου τοῦ λόγου τό\nἀσφαλές. Ὁ ἐπιφανείς Χριστέ ὁ Θεός, καί τόν κόσμον φωτίσας δόξα Σοι.\nὍτε τῇ ἐπιφανείᾳ Σου ἐφώτισας τὰ σύμπαντα, τότε ἡ ἀλμυρὰ τῆς ἀπιστίας\nθάλασσα ἔφυγε, καὶ Ἰορδάνης κάτω ῥέων ἐστράφη, πρὸς οὐρανὸν ἀνυψῶν ἡμᾶς.\nἈλλὰ τῷ ὕψει τῶν Θείων ἐντολῶν Σου, συντήρησον Χριστὲ ὁ Θεός, πρεσβείες\nτῆς Θεοτόκου, καὶ σῶσον ἡμᾶς.ΑΜΗΝ.\nσήμερον τῇ οἰκουμένῃ, καί τὸ Φῶς Σου Κύριε, ἐσημειώθη ἐφ᾽ ἡμᾶς, ἐν\nἐπιγνώσει ὑμνούντάς Σε· Ἦλθες, ἐφάνης, τό Φῶς τὸ ἀπρόσιτον.\nπηγάζων τοῖς ἐξ Ἀδάμ, Ο τῆς ἀφθαρσίας, ἀνεξάντλητος ποταμὸς, ἐν τῷ\nἸορδάνῃ, βαπτίζεται θελήσει· ἀντλήσωμεν οὖν πάντες, ὕδωρ σωτήριον.ΑΜΗΝ.\nXΡΟΝΙΑ ΠΟΛΛΑ. ΚΑΛΗ ΦΩΤΙΣΗ , ΚΑΙ ΤΟΥ ΧΡΟΝΟΥ.\n6 Ιανουαρίου 2017 - 2:30 μ.μ.


Βόρεια Κορέα: Αν δεν έχει φτιάξει διηπειρωτικό πύραυλο, τότε έχει φτάσει πολύ κοντά! - ΦΩΤΟ - OnAlert.gr\nΒόρεια Κορέα: Αν δεν έχει φτιάξει διηπειρωτικό πύραυλο, τότε έχει φτάσει πολύ κοντά! - ΦΩΤΟ\nΗ Βόρεια Κορέα διατείνεται ότι μπορεί πλέον να πλήξει με πυραύλους της οποιοδήποτε σημείο του κόσμου, προκαλώντας διεθνείς αντιδράσεις. Ρωσία και Κίνα ζητούν από την Πιόνγκγιάνγκ να “παγώσει” το πυραυλικό και πυρηνικό της πρόγραμμα, ζητώντας παράλληλα την ταυτόχρονη αναστολή των κοινών αμερικανο-νοτιοκορεατικών στρατιωτικών ασκήσεων μεγάλης κλίμακας που έχουν προγραμματισθεί.\nΕίναι όμως η Βόρεια Κορέα στρατηγική δύναμη και δη με πυρηνικές δυνατότητες; Ο πύραυλος Hwasong-14 που εκτόξευσε την... ημέρα της επετείου της Αμερικανικής Ανεξαρτησίας, αν δεν είναι όπως υποστηρίζει η Πιόνγκγιάνγκ διηπειρωτικός (ICBM) τότε σίγουρα η Βόρεια Κορέα είναι πολύ κοντά στο να αποκτήσει τέτοια όπλα. Το ύψος των 2.802 χλμ. που έφθασε και η απόσταση που διένυσε (933 χιλ. για 39 λεπτά πριν πλήξει στόχο στην Θάλασσα της Ιαπωνίας) δεν σημαίνει ότι ο πύραυλος φορέας είναι και αξιόπιστος.\nΗ αξιοπιστία είναι το ίδιο σημαντική με την δυνατότητα ενός διηπειρωτικού πυραύλου να φέρει οπλικό φορτίο, εκτιμούν ειδικοί. Τί είδους φορτίο θα έχει ο θρυλούμενος βορειοκορεατικός ICBM; Τί μέγεθος πολεμική κεφαλή θα φέρει; Έχουν επιλύσει οι Στρατηγικές Δυνάμεις της Β. Κορέας τα προβλήματα επανεισόδου στην γήϊνη ατμόσφαιρα μιας κεφαλής και μάλιστα πυρηνικής;\nΔιαβάστε επίσης: Πώς και γιατί η Βόρεια Κορέα δοκιμάζει τα πυρηνικά της - Το κρυφό πυρηνικό πρόγραμμα της Πιόνγκγιάνγκ\nΒόρεια Κορέα: Ο ρόλος της Κίνας στο πυρηνικό παιχνίδι επιβίωσης του Κιμ Γιονγκ Ουν\nΤα ερωτήματα αυτά παραμένουν αναπάντητα μέχρι στιγμής και το μόνο που έχουμε είναι οι θριαμβευτικοί ισχυρισμοί της Πιόνγκγιάνγκ. Ωστόσο η Βόρεια Κορέα έχει κάνει μεγάλα βήματα προόδου και αυτό είναι αδιαμφισβήτητο, ακόμη και για τους πιο δύσπιστους.\nΚαι θα συνεχίσει να κάνει βήματα προς αυτήν την κατεύθυνση, ό,τι κι αν λέει το Συμβούλιο Ασφαλείας των Ηνωμένων Εθνών, οι ΗΠΑ και οι γειτονικές της χώρες. Ποιός όμως είναι ο πραγματικός στόχος του “Υπέρτατου Ηγέτη”; Κανείς δεν είναι τόσο τρελός ώστε να ξεκινήσει έναν πυρηνικό πόλεμο, ούτε καν ο Κιμ Γιόνγκ Ουν... Το πιθανότερο που επιδιώκει είναι οι διαπραγματεύσεις (κάποια στιγμή) αλλά από θέση ισχύος. Και αυτήν ακριβώς την διαπραγματευτική ισχύ του δίνουν οι διηπειρωτικοί πύραυλοι ICBM.\nΑπό την πλευρά της, η Κίνα δεν δείχνει τόσο πρόθυμη να πιέσει τον απρόβλεπτο γείτονά της, στον βαθμό τουλάχιστον που θέλουν οι Ηνωμένες Πολιτείες, παρά τα... αλλεπάλληλα tweets του προέδρου Τραμπ. Τυχόν κατάρρευση του καθεστώτος της Πιόνγκγιάνγκ και αντικατάσταση του “Υπέρτατου Ηγέτη” με κάποιο φιλοδυτικό ή, ακόμη χειρότερα, φιλοαμερικανικό καθεστώς, θα έκανε την Κορεατική Χερσόνησο... αμερικανική.\nΤο -ακόμη- χειρότερο σενάριο για το Πεκίνο θα ήταν ένα κενό εξουσίας στην περιοχή, κάτι απλώς αδιανόητο. Για την Κίνα, ένα τέτοιο ενδεχόμενο, πέραν της αστάθειας στην περιοχή, θα ωθούσε και κύματα Βορειοκορεατών προσφύγων στο έδαφός της και αυτό είναι κάτι που δεν επιθυμεί, ούτε ως σενάριο.\nTags: ΒΟΡΕΙΑ ΚΟΡΕΑ,ΝΕΑ ΠΥΡΑΥΛΙΚΗ ΔΟΚΙΜΗ,HWASONG-14,ΠΥΡΑΥΛΙΚΟ ΠΡΟΓΡΑΜΜΑ,ΚΙΜ ΓΙΟΝΓΚ ΟΥΝ,ΔΕΛΤΙΟ,


Υπέρταση, φάρμακα, κατάθλιψη: Πώς επηρεάζουν τη στύση; – pes.gr\nHome / Υγεία / Σεξουαλική Υγεία / Υπέρταση, φάρμακα, κατάθλιψη: Πώς επηρεάζουν τη στύση;\tΥπέρταση, φάρμακα, κατάθλιψη: Πώς επηρεάζουν τη στύση;\n52 Views Η υπέρταση επηρεάζει άμεσα την σεξουαλική ζωή των ανδρών μέσω της μη ικανοποιητικής ροής του αίματος στην περιοχή της πυέλου. Τα τελευταία χρόνια οι ερευνητές εξετάζουν κατά πόσο η στυτική δυσλειτουργία στους υπερτασικούς αρρώστους οφείλεται στην αντιυπερτασική αγωγή ή στην υπέρταση καθ’ αυτή. Ενώ, προσφάτως ήρθε να προστεθεί και το ερώτημα πως η κατάθλιψη επηρεάζει τόσο την αρτηριακή πίεση όσο και τη σεξουαλική ζωή του άνδρα.\nΣχέση υψηλής πίεσης και στύσης: Ένα υδραυλικό πρόβλημα\nΗ αρτηριακή υπέρταση επιδρά δυσμενώς στην καρδιακή λειτουργία και μπορεί να προκαλέσει βλάβες στο εσωτερικό των αγγείων επιταχύνοντας τη συσσώρευση αθηρωματικής πλάκας ή την σκλήρυνση των αρτηριών.\nΗ υψηλή πίεση ωστόσο ευθύνεται και για την επηρεασμένη σεξουαλική ζωή ανδρών και γυναικών μέσω της μη ικανοποιητικής ροής του αίματος στην περιοχή της πυέλου. Στον άνδρα για να υπάρχει καλή στύση απαιτείται αποτελεσματική ροή στις αρτηρίες και τις φλέβες του πέους. Ακόμα και στην ηλικία των 30 ένας άνδρας με υψηλή αρτηριακή πίεση όπως έχουν δείξει υπερηχογραφικές μελετες στις αρτηρίες του πέους έχει μειωμένη ροή αίματος και πιθανώς θα εμφανίσει προβλήματα στη σεξουαλική του ζωή.\nΗ στυτική δυσλειτουργία σε αρκετές περιπτώσεις θα τον οδηγήσει στον ιατρό για έλεγχο της αρτηριακής πίεσης και των υπολοίπων παραγόντων κινδύνου.\nYψηλή αρτηριακή πίεση ή φάρμακα για την υπέρταση;\nΗ αρτηριακή υπέρταση διπλασιάζει τον κίνδυνο για στυτική δυσλειτουργία και οι ασθενείς με υπέρταση παρουσιάζουν συνήθως σοβαρότερου βαθμού στυτική δυσλειτουργία σε σχέση με το γενικό πληθυσμό.\nΤο ερώτημα που έχει αποτελέσει θέμα αρκετών συζητήσεων τα τελευταία χρόνια είναι κατά πόσον η στυτική δυσλειτουργία στους υπερτασικούς αρρώστους οφείλεται στην αντιυπερτασική αγωγή ή στην υπέρταση καθ’ αυτή.\nΣε παλαιότερες μελέτες που πραγματοποιήθηκαν σε ποντίκια με υπέρταση παρατηρήθηκαν σημαντικές δομικές μεταβολές στις αρτηρίες και στα σηραγγώδη σωμάτια του πέους. Οι μελέτες αυτές έδειξαν ότι υπάρχει σημαντική θετική συσχέτιση ανάμεσα σ’ αυτές τις μεταβολές και στα αυξημένα επίπεδα της αρτηριακής πίεσης.\nΌσον αφορά τα φάρμακα που χρησιμοποιούνται για τη ρύθμιση της αρτηριακής πίεσης, φαίνεται ότι ορισμένες κατηγορίες όπως οι β-αναστολείς και τα διουρητικά επηρεάζουν δυσμενώς με αρκετούς μηχανισμούς τη στυτική λειτουργία. Για τους β-αναστολείς ενδιαφέρον παρουσιάζει μια παλαιότερη έρευνα που είχε δείξει ότι η συχνότητα εμφάνισης του προβλήματος είναι πολύ μεγαλύτερη στους ασθενείς που γνώριζαν ότι μια από τις ανεπιθύμητες ενέργειες των β-αναστολέων είναι η πιθανή εκδήλωση διαταραχών στη στύση.\nΗ χαμηλή τεστοστερόνη που συνήθως είναι χαμηλή στους υπερτασικούς αρρώστους και επηρεάζεται και από φάρμακα όπως οι β-αναστολείς μειώνει την στυτική λειτουργία αλλά και την επιθυμία για σεξ.\nΗ κατάθλιψη επηρεάζει τον υπερτασικό ασθενή;\nΨυχογενείς παράγοντες και κυρίως η κατάθλιψη επηρεάζουν αρνητικά τόσο την αρτηριακή πίεση όσο και τη σεξουαλική ζωή του άνδρα. Σε μελέτη από τη Φινλανδία που δημοσιεύτηκε πριν από ένα μήνα οι ερευνητές προσπάθησαν να διερευνήσουν ακόμα περισσότερο τη σχέση της στυτικής δυσλειτουργίας με την υπέρταση λαμβάνοντας υπόψη την ηλικία, ανθρωπομετρικά χαρακτηριστικά και το βαθμό εκπαίδευσης και να εξετάσουν σε ποιο βαθμό εκδηλώσεις κατάθλιψης επηρεάζουν αυτή τη συσχέτιση.\nΣτην έρευνα συμμετείχαν 924 άνδρες με αυξημένο κίνδυνο να εκδηλώσουν στο μέλλον καρδιαγγειακή νόσο ή διαβήτη. Τα αποτελέσματα παρουσιάζουν ιδιαίτερο ενδιαφέρον καθώς αναδεικνύουν για πρώτη φορά τη σημαντική επίδραση του ψυχογενούς παράγοντα και κυρίως της κατάθλιψης στην εκδήλωση στυτικής δυσλειτουργίας στα άτομα που ελάμβαναν αντιυπερτασική αγωγή και πολύ περισσότερο σε όσους δεν γνώριζαν ότι είχαν υψηλή αρτηριακή πίεση. Σε αντίθεση με τα αποτελέσματα των προηγούμενων μελέτων η σχέση αρτηριακής υπέρτασης και στυτικής δυσλειτουργίας κατά την επεξεργασία των δεδομένων της μελέτης δεν φάνηκε τόσο σημαντική.\nΑπό τα παραπάνω προκύπτει το συμπέρασμα ότι η στυτική δυσλειτουργία και η κατάθλιψη συνδέονται στενά μεταξύ τους και κοινός παρονομαστής για τις δύο νοσολογικές καταστάσεις είναι η αρτηριακή υπέρταση.\nΠηγή: http://health.in.gr/sexualhealth/article/?aid=1231398865\t2015-04-08\nPrevious: Στην μάχη της κάλπης, ο Κάμερον έκανε το λάθος να φάει χοτ ντογκ με πιρούνι\nNext: Νεκρά δύο αδέλφια σε τροχαίο δυστύχημα στην Ημαθία


Κάθε πότε πρέπει να αλλάζεις υπολογιστή – My PC-PolyClinic\nΔεν υπάρχει καμία μαγική φόρμουλα δυστυχώς. Αν ακούσεις κάποιον να λέει ότι γνωρίζει τον σωστό αριθμό για το πότε ακριβώς πρέπει να αλλάξεις το laptop ή τον υπολογιστή σου, τότε καλό είναι να κρατάς μικρό καλάθι. Δεν είναι όλες οι περιπτώσεις ίδιες, εταιρεία από εταιρεία διαφέρει ενώ πολύ σημαντικό ρόλο παίζει και ο τρόπος που συμπεριφέρεσαι σε αυτό το πολύτιμο εργαλείο· αν, δηλαδή, φροντίζεις ή όχι να το συντηρείς σωστά.\nΑρκετοί υπολογιστές λειτουργούν σχεδόν σαν καινούργιοι μετά από ένα format ή αυξάνοντας την μνήμη RAM που διαθέτουν. Αν, όμως, τώρα το laptop ή το desktop σου έχει γίνει τρομερά αργό, δεν υποστηρίζει πια σύγχρονες εφαρμογές και νέα λειτουργικά συστήματα, ή ακόμα χειρότερα έχει κάποια σοβαρή βλάβη (σπασμένη οθόνη, motherboard που καταστράφηκε) που η επισκευή της κοστίζει δυσανάλογα πολύ σε σχέση με αυτά που θα προσφέρει, τότε, ναι, ήρθε εκείνη η ώρα να αλλάξεις υπολογιστή. Μάλιστα, κάποιες φορές, ακόμα και εξειδικευμένοι τεχνικοί δεν μπορούν να επισκευάσουν τις βλάβες. Το PC έχει “καεί” ολοσχερώς.\n© Παρέχεται από: Esquire Laurence Dutton / Getty Images\nΜάλιστα, καλό είναι να ελέγχεις την εγγύηση που έχει το υλικό σου, καθώς πολύ συχνά οι εταιρείες είναι υπεύθυνες για τις επισκευές μετά ακόμη και από τρία ή τέσσερα χρόνια, μία συνθήκη με άλλα λόγια που μπορεί να αποδειχθεί σωτήρια.\nΤέλος, όλα είναι σχέση τιμής-απόδοσης: Πριν αποφασίσεις να αλλάξεις υπολογιστή, κάνει μία προσεκτική έρευνα αγοράς αλλά και του κόστους επισκευής ή αναβάθμισης. Ίσως έχεις στα χέρια σου ένα desktop που με μικρές προσθήκες θα λειτουργεί σαν καινούργιο.\n← Previous Previous post: Ευκολότερη μεταφορά αρχείων από το Facebook στο Google Photos\nNext → Next post: «Βόμβα»: Αλλάζουν όλα στο instagram από το 2020· Δείτε τι θα συμβεί (pics)


Thursday, 14 March 2019 10:37\nWednesday, 21 September 2016 17:54\nΤο ΤΕΠΑΚ υποδέχεται τους πρωτοετείς φοιτητές με Χρήστο Θηβαίο\nΜια πολύ υποσχόμενη μουσική βραδιά έρχεται να καλωσορίσει τους νέους φοιτητές του ΤΕΠΑΚ\nΗ Φοιτητική Ένωση του Τεχνολογικού Πανεπιστημίου Κύπρου (ΤΕΠΑΚ) για ακόμα μια χρονιά διοργανώνει τη Μεγάλη Συναυλία με φιλοξενούμενο τον καταξιωμένο καλλιτέχνη Χρήστο Θηβαίο με αφορμή την έναρξη της νέας ακαδημαϊκής χρονιάς και το καλωσόρισμα των φοιτητών, στο χώρο του Πανεπιστημίου.\nΗ συναυλία θα πραγματοποιηθεί στις 29 Σεπτεμβρίου 2016, ημέρα Πέμπτη, στα κεντρικά κτήρια του ΤΕΠΑΚ στη Λεμεσό.\nΘα ακολουθήσουν περισσότερες πληροφορίες σχετικά.\nFriday, 16 September 2016 07:24\nΣυναυλία βυζαντινών ύμνων με Δημήτρη Μπάση και «Ρωμανό Μελωδό» στον Πύργο Λεμεσού\nΟι ακροατές θα ταξιδέψουν σε έναν μουσικό χάρτη «Από το Βυζάντιο στο σήμερα» με μελωδίες από βυζαντινούς ύμνους, ακριτικά και δημοτικά τραγούδια.\nΤον γνωστό και πολύ δημοφιλή τραγουδιστή Δημήτρη Μπάση, υποδέχεται ο Πύργος Λεμεσού την προσεχή Δευτέρα 19 Σεπτεμβρίου, στις 20.00 το βράδυ, με συναυλία του στο χώρο του Κοινοτικού Πάρκου της κοινότητας.\nΗ αγαπημένη και χαρακτηριστική φωνή του Μπάση αλλά και η μελωδική φωνή της Άννας Αριστείδου θα παρασύρουν το κοινό σε μουσικές στιγμές που δεν θα αφήσουν κανέναν ασυγκίνητο.\nΤη μουσική βραδιά θα πλαισιώνει η Βυζαντινή Χορωδία «Ρωμανός ο Μελωδός» την οποία θα διευθύνει ο Πατήρ Νικόλαος Λυμπουρίδης.\nΤο κοινό θα απολαύσει δημοτικά, ακριτικά και ρεμπέτικα τραγούδια σε μια πιστή απόδοση, τα οποία θα συνοδεύσει η μεγάλη λαϊκή ορχήστρα με παραδοσιακά μουσικά όργανα.\nΓια περισσότερες πληροφορίες αποταθείτε στο τηλέφωνο 99560208\nThursday, 15 September 2016 08:17\nΣυναυλία βυζαντινής και παραδοσιακής μουσικής με Δημήτρη Μπάση και «Ρωμανό Μελωδό» στην Ανώγυρα [βίντεο]\nΈνα μαγευτικό μουσικό ταξίδι με δημοτικά, ακριτικά και ρεμπέτικα τραγούδια..\nΤην Τρίτη 20 Σεπτεμβρίου ο Δημήτρης Μπάσης ανηφορίζει στην Ανώγυρα για ένα live με λαϊκό χαρακτήρα στο προάυλιο του Δημοτικού Σχολείου της Ανώγυρας.\nΜε κύριους ξεναγoύς το γνωστό Έλληνα τραγουδιστή, την Άννα Αριστείδου και τη Βυζαντινή Χορωδία Ρωμανός ο Μελωδός με την ορχήστρα το πρόγραμμα θα ξεδιπλώνεται από βυζαντινούς ύμνους και αγαπημένα παραδοσιακά τραγούδια μέχρι ρεμπέτικα και λαϊκά.\nΠρόκειται για ένα μουσικό ταξίδι «από το Βυζάντιο στο σήμερα» με σταθμούς τα ακριτικά, δημοτικά και ρεμπέτικα τραγούδια.\nΗ ώρα έναρξης είναι στις 20:00 και η είσοδος είναι ελεύθερη.\nMonday, 01 August 2016 07:39\nΧαμός στη συναυλία των Βασίλη Παπακωνσταντίνου και Γιάννη Ζουγανέλη - Η ΑΕΛ ήταν εκεί [Φωτογραφίες]\nΜία sold out συναυλία όπου πλήθος κόσμου παρακολούθησε μια μαγική ροκ βραδιά γεμάτη αγαπημένα τραγούδια, ιδιαίτερο κέφι και στιγμές μοναδικές.\nΤο αδιαχώρητο επικράτησε το βράδυ του Σαββάτου 30 Ιουλίου στον Ποταμό Γερμασόγειας στη Λεμεσό με την συναυλία του Βασίλη Παπακωνσταντίνου και του Γιάννη Ζουγανέλη.\nΟι δυο καταξιωμένοι καλλιτέχνες με τα τραγούδια τους ενθουσίασαν τον κόσμο της ΑΕΛ και όχι μόνο. Το πρόγραμμα περιλάμβανε προσωπικές επιτυχίες των δυο τραγουδιστών. Ερμήνευσαν δικά τους τραγούδια και πρόσφεραν υπέροχες στιγμές στο κοινό που τους παρακολούθησε και τους καταχειροκρότησε κατενθουσιασμένο.\nΟ χώρος γέμισε ασφυκτικά, αφού φίλαθλοι της ομάδας από όλες της γωνιές της πόλης έφθασαν οικογενειακώς και μη για να παρακολουθήσουν μία από τις καλύτερες συναυλίες της χρονιάς.\nΚαθ’ όλη τη διάρκεια της μουσικής βραδιάς οι θεατές είχαν την ευκαιρία να απολαύσουν σουβλάκια και παγωμένη μπύρα, ενώ έσοδα πρόκειται να διατεθούν για την οικονομική στήριξη της Αθλητικής Ένωσης Λεμεσού.\nTuesday, 19 July 2016 09:35\nΑυθεντική λαΐκή γιορτή με τον Στέλιο Διονυσίου στο Κοιλάνι [BINTEO]\nΆφθονο γλέντι υπόσχεται η κοινότητα Κοιλανίου σε συνεργασία με τον Όμιλο Κοιλανιωτών σε μια βραδιά με κύριο πρωταγωνιστή τον Στέλιο Διονυσίου.\nΟ κ. Στέλιος Διαμαντής μέλος του Ομίλου Κοιλανιωτών, επισκέφτηκε χθες τα γραφεία της εφημερίδας «Λεμεσός» και παραχώρησε συνέντευξη δίνοντας πληροφορίες για την υποσχόμενη συναύλια που πρόκειται να πραγματοποιηθεί στις 30/07/2016 με φιλοξενούμενο τον μεγάλο σύγχρονο λαΐκό τραγουδιστή Στέλιο Διονυσίου.\nΗ συναυλία έχει απώτερο στόχο να να ζωντανέψει τη παλιά αίγλη του χωριού αλλά και να διασκεδάσει ντόπιους, απόδημους αλλά και όλους όσους επιθυμούν να περάσουν το τελευταίο Σάββατο του Ιουλίου.Ο κοινοτάρχης προσκαλεί λοιπόν όλο τον κόσμο από κάθε γωνιά της Κύπρου να έρθει στο Κοιλάνι και να απολαύσει μια όμορφη μουσική διαδρομή γεμάτη μεγάλες επιτυχίες με ήχους και τραγούδια του ελληνικού λαϊκού τραγουδιού.\nΗ συναυλία αρχίζει στις 9 το βράδυ και το εισιτήριο κοστίζει 10 ευρώ. Οι απόδημοι καλούν όλους σε μιαμια αλλιώτικη και διαφορετική από τα τετριμμένα συναυλία! Τα καθαρά έσοδα της συναυλίας θα διατεθούν στην μεταμόρφωση του κτιρίου Δημοτικού Σχολείου της κοινότητας σε κέντρο περιβαλλοντικής εκπαίδευσης.\nΚΡΑΤΗΣΕΙΣ - ΠΛΗΡΟΦΟΡΙΕΣ:\n99 789162 (Στέλλα) ή 99 692000 (Στέλιος)\nΔείτε τι έχει δηλώσει στην εφημερίδα μας ο κ. Στέλιος Διαμαντής


DeeVibes: Αυτό είναι το νέο τους τραγούδι (video) - e-Stage.gr\nHome > ΜΟΥΣΙΚΗ > Επικαιρότητα > DeeVibes: Αυτό είναι το νέο τους τραγούδι (video)\nΟι DeeVibes ετοιμάζουν τη δισκογραφική τους επιστροφή και θα μας κάνουν να φάμε… κόλλημα!\nΤο νέο τραγούδι του Dominik και της Εβελίνας, με τίτλο «Κόλλημα Είσαι», θα κυκλοφορήσει αυτή την Παρασκευή, 18 Ιανουαρίου, από την Panik Records. Πρόκειται για ένα uptempo κομμάτι με ethnic στοιχεία και μία πρώτη «γεύση» μας δίνει το teaser που μόλις κυκλοφόρησε.\nΤην μουσική έγραψε ο Μάριος Ψιμόπουλος και τους στίχους ο Βαγγέλης Κωνσταντινίδης, ενώ τους ραπ στίχους ο Dominik Stars. Το «Κόλλημα Είσαι» θα συνοδεύεται από music video που σκηνοθέτησε ο Βαγγέλης Τσαουσόπουλος.


Δελτίο Τύπου - Εθνική αναγκαιότητα η συνέχιση λειτουργίας υπό δημόσιο έλεγχο της ΛΑΡΚΟ\nΕυρεία σύσκεψη της ΓΣΕΕ με τα σωματεία της ΛΑΡΚΟ και τα εργατικά κέντρα της περιοχής πραγματοποιήθηκε σήμερα Τρίτη, 27/11/2012 στα γραφεία της Συνομοσπονδίας.\nΗ ΓΣΕΕ συμπαραστέκεται και υποστηρίζει τον αγώνα και τα δίκαια αιτήματα των εργαζομένων της μεγαλύτερης μεταλλευτικής βιομηχανίας της χώρας για την ανανέωση των αδειών λειτουργίας των μεταλλείων.\nΗ προχειρότητα με την οποία η Κυβέρνηση και το Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ) αντιμετωπίζει την επιχείρηση και τα σχέδια για ξεπούλημα της ΛΑΡΚΟ είναι απαράδεκτα, ανεφάρμοστα και καταστροφικά.\nΗ διασφάλιση όλων των θέσεων εργασίας και η παραμονή της επιχείρησης υπό δημόσιο έλεγχο προκειμένου να υπάρξει ορθολογική διαχείριση και πλήρης αξιοποίηση του ορυκτού πλούτου της χώρας και η διασφάλιση του δημόσιου συμφέροντος είναι επιβεβλημένη.\nΗ ΓΣΕΕ μαζί με τους εργαζόμενους της ΛΑΡΚΟ και τις τοπικές κοινωνίες θα εντείνουν τον αγώνα για να διασφαλιστεί η εύρυθμη και ενιαία λειτουργία της εταιρίας αλλά και για να μη βυθιστούν στην ανεργία και την ερήμωση μεγάλες περιοχές της χώρας.\nΟι μαραθώνιες συνομιλίες του Eurogroup δεν αποτελούν μόνιμη λύση, αλλά μια κλωτσιά στο τενεκεδάκι λίγο παρακάτω. Αυτό στην ουσία αποκάλυψε ο Υπουργός Οικονομικών της Σουηδίας, λίγες ώρες μετά το πέρας της συνεδρίασης.\n«Το πιο πιθανό είναι ότι θα επιστρέψουμε για διαπραγματεύσεις για το ελληνικό πρόγραμμα κάποια στιγμή το Μάιο – Ιούνιο» δήλωσε ο Αντρέα Μπόργκ μιλώντας σε τραπεζικό σεμινάριο στη Στοκχόλμη και συμπλήρωσε: «Είναι πιθανό να χρειαστούν κι άλλα μέτρα».\nΗ επανάσταση δεν είναι προσωπικό θέμα του καθενός αλλά χρέος όλων\nΑν μιλούσαμε σήμερα για την επανάσταση θα σκεφτόταν ίσως κάποιοι το πόσο γραφικοί είμαστε και πόσο ρομαντικοί ακουγόμαστε…. Κάπως έτσι όμως πνίγηκαν σε αυτήν την χώρα όλες οι προσπάθειες της πνευματικής επανάστασης γιατί στην πραγματικότητα την πνευματική επανάσταση κάποιοι την φοβούνται. Μην ξανακάνουμε και τώρα το ίδιο λάθος.\nΈνας καλός φίλος πριν από λίγες μέρες μου έστειλε ένα e mail . Αναφερόμενος λοιπόν σε κάποιο άρθρο που είχα δημοσιεύσει μου έγραψε το παρακάτω :\n«Τα όσα συμβαίνουν ως ζύμωση και φθορά κυρίως στους ιστορικούς λαούς, είναι γιατί απέρριψαν την μνήμη και τις ανώτερες αξίες, (δέντρα με μικρές ρίζες και γυμνούς κλώνους).»\nΣκεφτόμουν για αρκετή ώρα τα λόγια του πεπεισμένη για το πόσο δίκιο είχε.\nΑναλογίστηκα τις ευθύνες που φέρουν γι αυτήν την γύμνια οι πολιτικοί και κυρίως όσοι έκαναν την θητεία τους στα υπουργεία πολιτισμού και παιδείας. Υποβάθμισαν την παιδεία φωτογράφισαν ως γραφική την έννοια πίστη και θρησκεία πήραν το δρεπάνι στα χέρια και ξεχύθηκαν στους κάμπους να θερίσουν πρόωρα ότι φαινόταν να ανθίζει. Με ένα και μόνον σκοπό να καταστρέψουν το καλό από την ρίζα του. Έκαναν τους νέους αγράμματους αμόρφωτους ανίδεους για το τι πλούτο κρύβει η χώρα στην οποία γεννήθηκαν και βοήθησαν στην καταστροφή της πιο πλούσιας γλώσσας στον κόσμο , της ελληνικής.\nΤο βράδυ της Κυριακής συναντήθηκα με κάποια ηγετική για τον τόπο μας φυσιογνωμία στα πλαίσια μιας συνέντευξης την οποία θα διαβάσετε σύντομα και τον παρακολουθούσα να μιλάει με ξεχωριστό τρόπο κι εκείνος για την κρίση αξιών η οποία έφερε τους Έλληνες σήμερα στα πρόθυρα της εξόντωσής τους.\nΜια επανάσταση, θα μας σώσει, μια επανάσταση που δεν θα γίνει από τους πολλούς αλλά από τους λίγους μια επανάσταση που θα προετοιμαστεί από μικρές ομάδες ανθρώπων που τα όπλα τους θα είναι ο πολιτισμός και η κουλτούρα αυτού του τόπου, η πίστη ότι μπορούν να σπάσουν τα δεσμά και να ξαναγεννήσουν αυτό που τους έκανε διαφορετικούς από τους άλλου λαούς.\nΌσο είμαστε παγωμένοι μουδιασμένοι και παθητικοί η Άνοιξη δεν θα έρθει ,τα λουλούδια δεν θα ανθίσουν καρπούς δεν θα θερίσουμε.\nΠόσο πιο απλά και κατανοητά μπορούν να γίνουν τα πράγματα για όλους μας ; Και δεν μιλώ για μια επανάσταση κατά την οποία θα κάψουμε την Αθήνα ή θα καταστρέψουμε περιουσίες αλλά για μια επανάσταση πολιτιστική μια επανάσταση περηφάνιας και συσπείρωσης των δυνατά πνευματικών και χαρισματικών ανθρώπων που θα οδηγήσουν τον λαό στην Λευτεριά .\nΦτάνει να μην σκεφτούμε ότι όλα αυτά είναι εύκολα στην θεωρία και δύσκολα στην πράξη.\nΤίποτα δεν είναι δύσκολο όταν πραγματικά αγαπάς την χώρα σου και την ιστορία του. Ο καθένας από μας έχει τεράστια ευθύνη την οποία πρέπει να αντιληφθεί και να σταθεί στο ύψος των περιστάσεων. Ειδάλλως να θεωρεί τον εαυτόν του υπεύθυνο και ηθικό αυτουργό για την καταστροφή αυτής της χώρας. Και αν ποτέ καταφέρει να έχει απογόνους να μην ξεχάσει να τους πει ότι:\n«ήμουνα κι εγώ η αίτια της καταστροφής αυτής της χώρας γιατί δεν έκανα απολύτως τίποτα.»\nΗ ΜΕΓΑΛΗ ΚΟΜΠΙΝΑ Πως θησαύρισαν στην πλάτη της χώρας αυτοί που αγόρασαν ομόλογα στην δευτερογενή\nΥπενθυμίζει μάλιστα την ανάλυση βιωσιμότητας του χρέους που είχε κάνει την περασμένη εβδομάδας στην οποία αποκάλυπτε ότι το επίπεδο του χρέους θα είναι 144% του ΑΕΠ το 2020 χωρίς να υπάρξει διαγραφή του\nΦυσικά θα καταλάβατε ότι πρόκειται για άλλη μια "καλοστημένη" παράσταση από την οποία κάποιοι θα θησαυρίσουν (με την επαναγορά ομολόγων) ενώ ο ελληνικός λαός οδεύσει για άλλη μια φορά στο οικονομικό "ικρίωμα" για να απαγχονιστεί. Να θυμίσουμε ότι τα ελληνικά ομόλογα διαπραγαμτεύονταν στην δευτερογενή αγορά από την περασμένη άνοιξη μέχρι χθες μεταξύ 12 και 25 λεπτών και τώρα θα δανειστεί η Ελλάδα για να τα αγοράσει ... 35 λεπτά στο 1 ευρώ!. Φαντασθείτε αυτούς που αγόρασαν μεσοσταθμικά στα 18 λεπτά, ότι τώρα διπλασιάζουν τα λεφτά τους μέσα σε λίγους μήνες άκοπα, ενώ αυτοί που είχαν αγοράσει στα 11 και 12 λεπτά θα τα διπλασιάσουν!\nΠαρομοίως κάθε τρεις μήνες ο Ελληνικός λαός ζει την δικιά του Μαρμότα με την οικονομική του εκτέλεση που παίζεται κατ'έπανάληψη ακριβώς ίδια, με τον ίδιο μονότονο τρόπο. Αναζητείται αυτός που θα μας βγάλει από αυτή την χωροχρονική ανωμαλία.\nΤα «όπλα» για να βγείτε τώρα στη σύνταξη – Τα πλασματικά χρόνια και οι παγίδες\nΟυρές σχηματίζονται εδώ και εβδομάδες στα γραφεία δικηγόρων και συμβούλων που έχουν εξειδίκευση στο ασφαλιστικό. Ασφαλισμένοι σπεύδουν να πληροφορηθούν αν μπορούν να κατοχυρώσουν ή να θεμελιώσουν συνταξιοδοτικό δικαίωμα μέχρι το τέλος του χρόνου προκειμένου να αποφύγουν την αύξηση των ορίων ηλικίας από 2 έως και…12 χρόνια. Το ισχυρότερο «όπλο» που έχουν είναι τα πλασματικά χρόνια. Πόσα είναι αυτά και πως μπορούν να αναγνωριστούν; Δείτε το αφιέρωμα που ακολουθεί\n1. Πόσα πλασματικά έτη μπορώ να αναγνωρίσω;\nΕξαρτάται από τον στόχο που κυνηγάτε. Αν προσπαθείτε να θεμελιώσετε ή να κατοχυρώσετε συνταξιοδοτικό δικαίωμα με τις προϋποθέσεις που ίσχυαν μέχρι το 2011, τότε μπορείτε να προσθέσετε τέσσερα πλασματικά έτη. Αν επιδιώκετε να θεμελιώσετε με τους όρους και τις προϋποθέσεις του 2012, τότε μπορείτε να προσθέσετε 5 χρόνια ενώ από το 2013 τα έτη γίνονται 6 και από το 2014 επτά. Ισχύει δηλαδή ο ακόλουθος πίνακας:\n2012 5 έτη\n2013 6 έτη\n2014 7 έτη\nΕγείρεται ένα ερώτημα: Τα όρια ηλικίας συνταξιοδότησης, ήρθαν δύο χρόνια ποιο μπροστά (από 1/1/2015 την 1/1/2013). Θα έρθει πιο κοντά και η δυνατότητα αναγνώρισης πλασματικών ετών; Δηλαδή θα μπορούμε το 2013 να συνυπολογίσουμε επτά πλασματικά έτη ή θα παραμείνουμε στα έξι;\n2.Ποια είναι τα πλασματικά έτη που μπορούμε να αναγνωρίσουμε;\nΔείτε τον πλήρη κατάλογο. Από το μενού, θα διαλέξετε αυτό που ταιριάζει καλύτερα στις δικές σας ανάγκες:\nΣτρατιωτική υπηρεσία (όσοι και οι μήνες της θητείας)\nΕπιδότηση λόγω ασθενείας (μπορεί να φτάσει στις 300 ημέρες αρκεί να αποδεικνύεται)\nΕπιδότηση λόγω τακτικής ανεργίας (και αυτή μπορεί να φτάσει στις 300 ημέρες αλλά χρειάζεστε χαρτιά από τον ΟΑΕΔ)\nΕκπαιδευτική άδεια άνευ αποδοχών την οποία έχετε πάρει από τον εργοδότη\nΧρόνων σπουδών (ανάλογα με το πτυχίο, μπορεί να φτάσει στα τέσσερα ή έξι χρόνια)\nΜαθητεία (έως 2 έτη)\nΚενά στον χρόνο ασφάλισης\n3.Μπορώ να αναγνωρίσω πλασματικά έτη για τα παιδιά μου;\nΝαι αρκεί να πληρώσετε. Τα πλασματικά έτη είναι ένα για το ένα παιδί, τρία έτη για τα δύο παιδιά και πέντε έτη για τα τρία παιδιά. Το κόστος διαμορφώνεται στα 167,78 ευρώ ανά μήνα για την κύρια ασφάλισης ενώ θα πρέπει να προσθέσετε και 49,5 ευρώ για την επικουρική. Το ποσό μπορεί να καταβληθεί είτε εφάπαξ με έκπτωση 15% είτε σε μηνιαίες δόσεις (τόσες όσοι και οι μήνες αναγνώρισης των πλασματικών ετών).\n4.Τι ισχύει για το στρατό;\nΟ χρόνος μπορεί να αναγνωριστεί αλλά και πάλι πρέπει να πληρώσετε. Το κόστος υπολογίζεται επί του 1/30 του τελευταίου μισθού με συντελεστή 20%. Ως ελάχιστο κόστος ορίζεται το ποσό των 1980 ευρώ ανά έτος. Οι υψηλόμισθοι μπορεί να αντιμετωπίσουν πρόβλημα. ΑΠό 1/1/2013 καταργείται το πλαφόν των 2400 ευρώ που ίσχυε για τον υπολογισμό των ασφαλιστικών εισφορών. Εξαιτίας αυτού του λόγου, υπάρχει κίνδυνος να ακριβύνει η αναγνώριση του στρατού για τους υψηλόμισθους από το νέο έτος.\n5.Πρέπει να αναγνωρίσω τα πλασματικά χρόνια έως το τέλος του έτους;\nΟι ειδικοί λένε ότι δεν είναι απαραίτητο. Μπορείτε να το κάνετε και το 2013 και να θεμελιώσετε ή να κατοχυρώσετε αναδρομικά το συνταξιοδοτικό σας δικαίωμα. Μάλιστα, το ποσό μπορεί να παρακρατείται και από τη μηνιαία σύνταξη που θα βγάλετε (κατά κύριο λόγο την προσωρινή σύνταξη η οποία αντιστοιχεί στο 80% της κύριας)\nΣε μια περίοδο που η ανεργία μαστίζει κυρίως τους νέους, είναι λογικό το ενδιαφέρον να αυξάνεται όχι μόνο για να βρεθεί μια θέση εργασίας, αλλά και για οτιδήποτε θα μπορούσε να ενισχύσει το εισόδημα των ελλήνων πολιτών.Ο ΟΑΕΔ, "τρέχει" αυτή την περίοδο 14 προγράμματα του τα οποία απευθύνονται σε ανέργους και επιχειρήσεις.\nΟλα τα προγράμματα και οι δικαιούχοι\nΜπορεί να αποτύχει η απόφαση του Eurogroup;\nΝαι, η απόφαση του Eurogroup υπάρχει σοβαρό ενδεχόμενο να αποτύχει και μάλιστα στις αμέσως επόμενες μέρες. Το Eurogroup αποφάσισε ότι στις 13-12-2012 οι εταίροι-δανειστές θα εκταμιεύσουν ποσό 10,6 δις ευρώ και μετά θα παραχωρήσουν εγγυήσεις ύψους 23,8 δις ευρώ (όπως το είχαμε πει), για την ανακεφαλαιοποίηση των ελληνικών τραπεζών. Εννοείται ότι όλα αυτά τα ποσά είναι...\nέντοκα δάνεια τα οποία επιβαρύνεται ο ελληνικός λαός. Επιπλέον, τους μήνες Ιανουάριο, Φεβρουάριο και Μάρτιο 2013, θα δοθούν στην Ελλάδα τα υπόλοιπα 9,3 δις ευρώ δάνειο, ανάλογα με την πορεία εφαρμογής του προγράμματος. Αργότερα ίσως μειωθούν λίγο και τα επιτόκια δανεισμού.\nΌλα αυτά όμως με έναν όρο. Θα πρέπει η Ελλάδα να επαναγοράσει από τη δευτερογενή αγορά, ομόλογα ύψους 63 δις ευρώ που έχουν στα χέρια τους ιδιώτες (40 στο εξωτερικό και 23 οι ελληνικές τράπεζες). Η επαναγορά θα πρέπει να γίνει με άλλο έντοκο δάνειο που θα χορηγήσει στην Ελλάδα ο EFSF.\nΑυτό φυσικά σημαίνει πως, αντί να «κουρευτεί» το διακρατικό χρέος της Ελλάδας, όπως ζητούσε το ΔΝΤ, τουναντίον αυτό θα αυξηθεί κατά 63 δις ευρώ, «κουρεύοντας» ουσιαστικά τους ιδιώτες που κατέχουν ελληνικά ομόλογα μειωμένης αξίας.\nΠέρα όμως από το νέο αυτό δανεισμό της χώρας, υπάρχει ένας ακόμα όρος που μπορεί να τινάξει τα πάντα στον αέρα. Ο όρος αυτός είναι ότι η πιο πάνω επαναγορά θα πρέπει να γίνει μέχρι την 12-12-2012 και μάλιστα με τιμές επαναγοράς, αυτές που ίσχυαν την 23 Νοεμβρίου στη διεθνή αγορά ομολόγων. Δηλαδή πριν αρχίσει η φημολογία για την ενδεχόμενη επαναγορά, οπότε και άρχισε η κερδοσκοπία που ανέβασε τις τιμές των ελληνικών ομολόγων.\nΑν όμως οι κερδοσκόποι αρνηθούν να πωλήσουν τα ομόλογα που κατέχουν, τότε αυτή η απόφαση του Eurogroup δεν ισχύει.\nΑναμένουμε λοιπόν την 12-12-2012!!!\nΤην πρώτη ηλεκτρονική ταυτότητα με αποτύπωμα το «χτύπο της καρδιάς» έκανε μια Ελληνίδα ερευνήτρια,\nμόλις στα 27 της χρόνια.\nΗ Δρ. Φωτεινή Αγραφιώτη η οποία κατάγεται από την Κοζάνη και σπούδασε στο Πολυτεχνείο Κρήτης, στα Χανιά, συνέχισε τις σπουδές της, με υποτροφία στο Πανεπιστήμιο του Τορόντο. Εκεί έκανε και τη σπουδαία αυτή παγκόσμια ανακάλυψη, που φέρνει νέα δεδομένα, στην ασφάλεια, στις στρατιωτικές επιχειρήσεις, στην τηλεϊατρική, όλες τις ηλεκτρονικές συσκευές ακόμα και … τα ηλεκτρονικά παιχνίδια!\nΉδη το HeartID χρησιμοποιείται σε στρατιωτικό περιβάλλον, καταγράφει ιατρικά το στρατιώτη, ενώ υπάρχει μέχρι και η δυνατότητα στην εξέλιξη των στρατιωτικών επιχειρήσεων να αποφεύγονται λάθη και να σκοτώνονται σύμμαχοι, όπως έγινε στον πόλεμο του Αφγανιστάν, όπου Αμερικανοί στρατιώτες … κατά λάθος σκότωσαν Καναδούς.\nΤο HeartID που προέκυψε από την εργασία της Φωτεινής Αγραφιώτη, μαγνήτισε το ενδιαφέρον τόσο της πανεπιστημιακής κοινότητας του Τορόντο όσο και της καναδικής κυβέρνησης και συγκεκριμένα την κυβέρνηση του Οντάριο, που «επένδυσε» πάνω της δεκάδες εκατομμύρια ευρώ, προκειμένου να δημιουργήσει τη δική της εταιρεία “Bionym”, να συνεχιστεί η έρευνα για το καρδιογράφημα και αυτή η τεχνολογία να συμβάλει στον τομέα των εξαγωγών του Καναδά.\n"Βιομηχανικό Διαδίκτυο": Όταν επεκτείνονται τα σύνορα των μυαλών και των μηχανών!\nΈνα μέλλον όπου οι παραγωγικές μηχανές των εργοστασίων θα είναι συνδεδεμένες σε ένα δικό τους διαδίκτυο και έτσι θα επικοινωνούν μεταξύ τους, ρυθμίζοντας και συγχρονίζοντας με αυτόματο τρόπο τις διάφορες λειτουργίες τους, παρά τις μεγάλες αποστάσεις που θα τις χωρίζουν, οραματίζεται η μεγάλη αμερικανική πολυεθνική General Electric (GE), όπως αναφέρει σε σχετική έκθεσή της.\nΗ έκθεση χαρακτηρίζει το «Βιομηχανικό Διαδίκτυο» το τρίτο μείζον κύμα επανάστασης στην οικονομική-τεχνολογική ιστορία του πλανήτη, μετά τη «Βιομηχανική Επανάσταση» (πρώτο κύμα) και την «Οικονομία του Ίντερνετ» (δεύτερο κύμα). Όπως επισημαίνεται, ο κόσμος ήδη βρίσκεται στο κατώφλι αυτής της τρίτης επανάστασης, που σηματοδοτεί μια νέα εποχή καινοτομικών αλλαγών, μέσα από την επικών διαστάσεων «όσμωση» του ψηφιακού-ηλεκτρονικού και του μηχανικού-παραγωγικού κόσμου. Όπως τονίζεται, «ο κόσμος των πληροφοριών έρχεται πλέον να συναντήσει τον κόσμο των μηχανών», μεταμορφώνοντας στην πορεία την παγκόσμια βιομηχανία.\nΟι ερευνητές Πίτερ Έβανς και Μάρκο Ανουντσιάτα της GE αναφέρουν στην έκθεσή τους με τον εύγλωττο τίτλο «Βιομηχανικό Διαδίκτυο: Επεκτείνοντας τα σύνορα των μυαλών και των μηχανών», σύμφωνα με το Γαλλικό Πρακτορείο, ότι η σύνδεση των βιομηχανικών παραγωγικών διαδικασιών μέσω του Ίντερνετ υπόσχεται τεράστια κέρδη στο πεδίο της παραγωγικότητας, τα οποία μπορούν να φθάσουν τα 10 έως 15 τρισεκατομμύρια δολάρια παγκοσμίως (περίπου όσο το ΑΕΠ των ΗΠΑ). Η έκθεση επισημαίνει ότι αυτά τα κέρδη θα αφορούν τόσο τις μεμονωμένες εταιρίες, όσο και τις εθνικές οικονομίες ως σύνολο.\nΤα βιοκαύσιμα ανεβάζουν τις τιμές των τροφίμων …\nΌπως έχει αποδειχθεί, τα βιοκαύσιμα πολύ λίγο βοηθούν κατά της εκπομπής αερίων του θερμοκηπίου. Από την άλλη μεριά, ανεβάζουν πολύ τις τιμές των τροφίμων, προκαλώντας ΠΕΙΝΑ (λιμό).\nΑυτό συμβαίνει γιατί στις αναπτυσσόμενες χώρες όλο και περισσότερη γη προορίζεται για την παραγωγή -όχι πλέον τροφίμων – αλλά βιοκαυσίμων. Επίσης, οι μεγάλες διεθνείς εταιρείες αναγκάζουν τις κυβερνήσεις και τους ανθρώπους σε καλλιέργεια των χωραφιών τους με βιοκαύσιμα, αντί να φυτεύουν λαχανικά, όσπρια κ.α. που θα τους χορτασουν.\nΑυτό είναι εμφανές και από τη νέα έκθεση της οργάνωσης Oxfam Food in the tank!?\nΠαρ’ όλ’ αυτά, το 60 τοις εκατό των αγορών γης κατά τα τελευταία δέκα χρόνια στην Αφρική, την Ασία και τη Λατινική Αμερική προορίζονται για την παραγωγή βιοκαυσίμων. Έκταση τόσο μεγάλη όση είναι εννέα φορές η έκταση της Ολλανδίας! Συχνά, τα υπάρχοντα δικαιώματα γης των τοπικών αγροτών δεν γίνονται σεβαστά από τις μεγάλες\nδιεθνείς εταιρείες που θέλουν να αγοράσουν τη γη.\nΟι τιμές του καλαμποκιού και της σόγιας έφθασαν σε επίπεδα ρεκόρ το περασμένο καλοκαίρι, εν μέρει λόγω των ακραίων καιρικών φαινομένων και την αποτυχία των καλλιεργειών, αλλά επίσης επειδή ένα μεγάλο μέρος της συγκομιδής προοριζόταν για την παραγωγή βιοκαυσίμων. Όπως μετρήθηκε, η επιδότηση των βιοκαυσίμων συνέβαλε κατά περίπου 30 τοις εκατό στην αύξηση των τιμών των τροφίμων!!! Το φαγητό είναι τόσο ακριβό που οι άνθρωποι πεθαίνουν από την πείνα.\nόχι κατά των βιοκαυσίμων\nΤελευταία, ορισμένοι επιστήμονες υποστηρίζουν την ανάπτυξη νέων τύπων βιοκαυσίμων, που προέρχονται από χρησιμοποιημένα λίπη, γεωργικά απόβλητα, τα φυτά και τα φύκια. Όμως, αυτού του είδους η παραγωγή είναι ακόμη πολύ περιορισμένη. Σύμφωνα με την Παγκόσμια Τράπεζα, η παραγωγή των βιοκαυσίμων πρώτης γενιάς θα είναι υπεύθυνη για την αύξηση κατά 6 έως 7 εκατομμύρια των ανθρώπων που θα ζουν με λιγότερο από ένα ευρώ την ημέρα το 2020.\nEurogroup: Μείωση του χρέους-Σε τρεις δόσεις τα 43,7 δις ευρώ\nΈπειτα από αμοιβαίες υποχωρήσεις, οι δύο πλευρές αποφάσισαν τη μείωση του ελληνικού χρέους κατά 40 δισ. ευρώ, ενώ παράλληλα ενέκριναν την εκταμίευση της δόσης ύψους 34,4 δισ. ευρώ έως τις 13 Δεκέμβριου, αφού πρώτα θα έχει πάρει το «πράσινο φως» των κοινοβουλίων των χωρών της Ευρωζώνης.\nΕπιπλέον, συμφώνησαν τα υπόλοιπα 9,3 δισ. ευρώ να δοθούν σε τρεις υποδόσεις στο πρώτο τρίμηνο του 2013.\n«Καταλήξαμε σε πολιτική συμφωνία για την επόμενη δόση προς την Ελλάδα», δήλωσε ο πρόεδρος του Eurogroup Ζαν Κλοντ Γιούνκερ στη συνέντευξη Τύπου που ακολούθησε μετά την ολοκλήρωση της συνεδρίασης του Eurogroup, ενώ παράλληλα εξέφρασε την ικανοποίησή του για τις προσπάθειες της ελληνικής κυβέρνησης, η οποία όπως τόνισε «επέδειξε σταθερή προσήλωση στο πρόγραμμα».\nΙκανοποιημένος από τις αποφάσεις της συνεδρίασης εμφανίστηκε και ο Ευρωπαίος Επίτροπος Οικονομίας Όλι Ρεν, οποίος σημείωσε πως με τη σημερινή απόφαση περιορίζεται το κλίμα αβεβαιότητας που υπήρχε γύρω από την Ελλάδα.\nΠαράλληλα, ο κ. Ρεν σημείωσε ότι το συγκεκριμένο Eurogroup ήταν και μια δοκιμασία για την αξιοπιστία της Ευρωπαϊκής Ένωσης, στην οποία, όπως είπε χαρακτηριστικά, «δεν μπορούσαμε να αποτύχουμε».\nΑπό την πλευρά της, η επικεφαλής του ΔΝΤ Κριστίν Λαγκάρντ τόνισε ότι η Ελλάδα είναι και πάλι «στο δρόμο για ένα βιώσιμο χρέος», ενώ δήλωσε ικανοποιημένη για τη δέσμευση των Ευρωπαίων εταίρων να επαναφέρουν το χρέος της Ελλάδας σταδιακά κάτω του 110% του ΑΕΠ μέχρι το 2022.\nΣημειώνεται ότι η μείωση του χρέους θα επιτευχθεί με πρωτοβουλίες που περιλαμβάνουν την επαναγορά του ελληνικού χρέους, την επιστροφή των κερδών της ΕΚΤ από το πρόγραμμα αγοράς τίτλων, τη μείωση των επιτοκίων της ελληνικών δανείων, τη σημαντική επέκταση της αποπληρωμής των δανείων, καθώς και την αναβολή των πληρωμών των τόκων για τον EFSF.\nΛαγκάρντ: Το ελληνικό χρέος κάτω από το 110% του ΑΕΠ το 2022\nEurogroup: Μείωση του ελληνικού χρέους κατά 40 δις ευρώ\nΌλι Ρεν: Η συμφωνία απομακρύνει την αβεβαιότητα από την Ελλάδα\nΓιούνκερ: Καταλήξαμε σε πολιτική συμφωνία για την Ελλάδα\nΤο υπουργείο Οικονομικών της Ελλάδας εντόπισε σε δύο μητροπολίτες της Ορθόδοξης Εκκλησίας της Ελλάδας τραπεζικούς λογαριασμούς, στους οποίους συμπεριλαμβάνονται αρκετά εκατομμύρια ευρώ, που δεν αναφέρονται στις φορολογικές του δηλώσεις.\nΚατά τη διάρκεια των ερευνών διευκρινίστηκε ότι τα χρήματα, που εντοπίστηκαν, εξασφαλίστηκαν από εισφορές πιστών, χορηγούς και ενοικίαση ακίνητης περιουσία της Εκκλησίας, είτε επενδύσεις. Τώρα προτάθηκε στους μητροπολίτες να αποδείξουν τη νομιμότητα των αποταμιεύσεών τους. Δεν πρόκειται για το πρώτο οικονομικό εκκλησιαστικό σκάνδαλο στην Ελλάδα. Πολλοί Έλληνες ιερείς έχουν καταδικαστεί για φοροδιαφυγή και διασπάθιση εκκλησιαστικού χρήματος.\nMotor Oil: Στα 81,8 εκατ. τα Κέρδη στο 9μηνο\nΣτα 81,8 εκατ. ευρώ ανήλθαν τα καθαρά κέρδη της Motor Oil στο εννεάμηνο μεταδίδει το Reuters.\nΟι συγκλίνουσες εκτιμήσεις των αναλυτών προέβλεπαν ότι τα κέρδη της Motor Oil θα ανέλθουν στα 74,7 εκατ. ευρώ.\nTα προσαρμοσμένα EBITDA διαμορφώθηκαν στα 254,8 εκατ. ευρώ.\nΘα μας μειώσουν τα επιτόκια μόλις παράξουμε πλεόνασμα 4,5%\nΑυτό σημαίνει μόνο ένα πράγμα. Νέα μέτρα…


Το «κλικ» δεν είναι δημοκρατία :: Rproject\nΒασίλης Λίτος | 22.12.2019\nΑπό τη αρχή της φετινής χρονιάς αρκετοί Φοιτητικοί Σύλλογοι μπήκαν σε κινηματική τροχιά. Με τη διεξαγωγή μαζικών Γενικών Συνελεύσεων πάρθηκαν αγωνιστικές αποφάσεις απέναντι στο νομοσχέδιο της υπουργού παιδείας Νίκης Κεραμέως, που είναι έτοιμη να καταθέσει στη βουλή. Ανάμεσα σε πολλά, το νομοσχέδιο φέρνει διαγραφές φοιτητών (ν+2), ανοίγει το δρόμο για την αναθεώρηση του άρθρου 16, εμπορευματοποιεί περεταίρω τη γνώση κλπ.\nΜετά όμως από έναν πρώτο γύρω πετυχημένων Γενικών Συνελεύσεων, εμφανίστηκαν ξαφνικά «ανεξάρτητες ομάδες φοιτητών» σε αρκετές σχολές, που συμμετείχαν σε αυτές και στο πλαίσιό τους δεν είχαν τίποτα απολύτως να προτείνουν για τα νέα μέτρα της κυβέρνησης, ούτε να πάρουν βέβαια κάποια θέση εναντίων τους. Το μόνο που πρότειναν ήταν η θεσμοθέτηση της ηλεκτρονικής ψηφοφορίας για τις Γενικές Συνελεύσεις από εδώ και στο εξής, πράγμα το οποίο υπερψηφίστηκε σε σχολές όπως η ΑΣΟΕΕ και η Νομική.\nΠοιο είναι το επιχείρημά τους;\nΤο βασικό επιχείρημά τους για την εφαρμογή της ηλεκτρονικής ψηφοφορίας είναι το γεγονός πως θα μπορούν να συμμετέχουν στη διαδικασία της ψηφοφορίας των Γενικών Συνελεύσεων όλοι οι φοιτητές που δεν μπορούν να παραβρίσκονται σε αυτή. Δηλαδή με ένα «κλικ» θα έχουν πρόσβαση στο να εκφράσουν τη γνώμη τους και να αποφασίσουν. Όμως ανακύπτει το εύλογο ερώτημα, τι προστασία θα υπάρχει για τα προσωπικά μας δεδομένα;\nΗ εφαρμογή της ηλεκτρονικής ψηφοφορίας προωθείται μέσω της δημιουργίας διαδικτυακών πλατφόρμων που δεν εξασφαλίζουν ούτε στο ελάχιστο την προστασία των προσωπικών μας δεδομένων, αφού ο διαχειριστής της πλατφόρμας είναι άγνωστος και τα στοιχεία μας στη διάθεση του καθενός. Αυτό που θέλουν στην πραγματικότητα να δημιουργήσουν είναι βάσεις δεδομένων με τα emails των φοιτητών/τριών για να κατέχουν τα προσωπικά μας δεδομένα και να μας φακελώνουν με αυτόν τον τρόπο. Προκύπτουν λοιπόν αρκετά ερωτήματα ως προς το κατά πόσο μπορεί να εξασφαλιστεί το γεγονός ότι δεν θα γίνει κάποιου είδους νοθεία μέσω hacking, κατά πόσο θα μπορεί να διασταυρωθεί ότι όντως υπήρξε ταυτοπροσωπία κατά τη διάρκεια της ψηφοφορίας και φυσικά το κατά πόσο η ψήφος είναι μυστική και δεν γνωρίζει ο διαχειριστής ποιος ψήφισε τι.\nΕίναι η ηλεκτρονική ψηφοφορία δημοκρατική;\nΟι Γενικές Συνελεύσεις δεν είναι μόνο η διαδικασία της ψηφοφορίας, δεν είναι η υπερψήφιση του ενός ή του αλλού πλαισίου, δεν είναι το χέρι στην ανάταση, αυτό είναι μόνο ένα κομμάτι της, είναι η απόληξη των όσων συζητήθηκαν σε αυτή. Η συνέλευση αποτελεί συμμετοχική διαδικασία και συνεπώς απαιτεί τη φυσική μας παρουσία. Είναι μια διαδικασία αλληλεπίδρασης και ζύμωσης μεταξύ των φοιτητών. Η ουσία της δημοκρατίας είναι η συμμετοχή, η συζήτηση, η σύνθεση και η συνδιαμόρφωση των φοιτητών/τριών μέσα στα αμφιθέατρα, είναι η συμβολή στη διαμόρφωση και την υλοποίηση των αποφάσεων. Αποτελεί δηλαδή ζωντανή διαδικασία συνεχούς διαλόγου, συμμετοχής και λήψης αποφάσεων. Στη Γενική Συνέλευση θέτονται επί τάπητος τα προβλήματα της νεολαίας και τα πολιτικά σχέδια και παίρνονται επί τόπου αποφάσεις που έχουν περάσει μέσα από συζήτηση και συλλογικές διεργασίες.\nΟ λόγος που θέλουν να εφαρμοστεί η ηλεκτρονική ψηφοφορία δεν αποτελεί κάποιον διακαή πόθο για περισσότερη συμμετοχή και δημοκρατία. Θέλουν την εφαρμογή της για να αδρανοποιήσουν πλήρως του φοιτητικούς συλλόγους, για να μην μπορεί η νεολαία να συζητά και να παίρνει αγωνιστικές αποφάσεις για τις ζωές της. Θέλουν να μετατρέψουν τη συνέλευση σε μια εντελώς αναθετική διαδικασία, όπου ο φοιτητής θα αγωνίζεται μέσα από τα «κλικ», κλεισμένος στον εαυτό του, και όχι στα αμφιθέατρα και τους δρόμους, να μην υπάρχει η διακίνηση ιδεών που αυτοί ακριβώς ευαγγελίζονται. Η εμφάνιση άλλωστε των «ανεξάρτητων ομάδων» και η εμμονή τους στην ηλεκτρονική ψηφοφορία μόνο τυχαία δεν είναι, αφού λειτουργούν ως διαφημιστές των αποφάσεων του υπουργείου στα πανεπιστήμια. Στα κείμενά τους αναφέρεται ότι η υπουργός παιδείας σκέφτεται τη θεσμοθέτηση όχι μόνο της ηλεκτρονικής ψηφοφορίας για τις συνελεύσεις, αλλά ακόμη και για τις φοιτητικές εκλογές με το νέο νόμο-πλαίσιο που ετοιμάζει.\nΗ καλύτερη απάντηση στα σχέδιά τους είναι η μαζικοποίηση των Γενικών Συνελεύσεων και των κινητοποιήσεων και η δημιουργία ενός πραγματικά μαζικού και ριζοσπαστικού πολιτικού ρεύματος εντός των σχολών, που θα αμφισβητεί τις πολιτικές της κυβέρνησης στο σύνολό τους και θα συνδέεται με ευρύτερες κοινωνικές ομάδες. Μόνο έτσι μπορεί να επιτευχθεί η πραγματική δημοκρατία των φοιτητών και των εργαζομένων, σε αντίθεση με την ψευτοδημοκρατία του κλικαρίσματος που ευαγγελίζονται η κυβέρνηση και οι εκπρόσωποί της στις σχολές.


Μελαγχολία και κατάθλιψη | statusvoice.gr\n1:16 μ.μ. 0 σχόλια\nΗ λέξη «μελαγχολία» προέρχεται αναμφίβολα απ’ την αρχαία ελληνική γλώσσα κι η ετυμολογία της είναι απλούστατη: μέλας -που σημαίνει μαύρο- και χολή. Έχει δε χρησιμοποιηθεί αρκετά στις περισσότερες γλώσσες και σε όλη την Ιστορία της Ανθρωπότητας προκειμένου να καλύψει έννοιες στην ψυχιατρική, την ψυχανάλυση, τη φιλοσοφία και τη λογοτεχνία. Ετυμολογικά, η λέξη σημαίνει μαύρη χολή, όρος που αναφέρεται στη θεωρία των τεσσάρων χυμών του Ιπποκράτη: αίμα, λέμφος, κίτρινη χολή και μαύρη χολή. Έτσι λοιπόν όταν στον οργανισμό επικρατούσε η μαύρη χολή, τότε οι αρχαίοι έλεγαν ότι κάποιος είναι μελαγχολικός, όπως επίσης είχαν συνδέσει την ιδιοφυΐα με τη μελαγχολία. Οι περισσότεροι Έλληνες φιλόσοφοι, απ’ τον Αριστοτέλη μέχρι τον Ιπποκράτη, ασχολήθηκαν λίγο ή πολύ με τη μελαγχολία, αν και την προσέγγισαν λανθασμένα.\nΣτην αρχαία Ελλάδα επίσης, σε πολιτισμικό επίπεδο, η μελαγχολία συνδέθηκε με το πένθος εξαιτίας της απώλειας ενός συγγενή. Οι επιτύμβιες στήλες αναπαριστάνουν άτομα που παίρνουν μελαγχολικές πόζες. Ομοίως κι η Πηνελόπη παρουσιάζεται μελαγχολική μπροστά στον αργαλειό της.\nΠερνώντας στη ρωμαϊκή περίοδο, διαπιστώνουμε ότι η ίδια λέξη επανέρχεται με την ίδια έννοια που της είχαν αποδώσει οι αρχαίοι Έλληνες. Ο Κικέρων αναφερόμενος στον Αριστοτέλη μάς μεταφέρει την άποψη ότι η μελαγχολία συναντάται στις μεγάλες ιδιοφυΐες. Είναι φανερό ότι η έννοια της μελαγχολίας είναι όχι μόνο πολύ παλιά, αλλά και πολύ στενά συνδεδεμένη την ιδιοσυγκρασία.\nΩστόσο, η μελαγχολία αποκτά πολλές έννοιες με την πάροδο του χρόνου, αλλά διατηρεί μια στενή επαφή με την κατάθλιψη, όπως την ορίζει σήμερα η ψυχιατρική. Θα επανέλθω όμως αργότερα σε αυτό. Στην παγκόσμια ιστορία της λογοτεχνίας, απ’ τα τετράστιχα του Πέρση ποιητή του ενδέκατου αιώνα, Ομάρ Καγιάμ, περνώντας από μεσαιωνικό λυρικό έργο του Γκιγιόμ ντε Μασό (Γάλλος συγγραφέας του δέκατου τέταρτου αιώνα) ιδιαίτερα το «μυθιστόρημα του ρόδου», τις «χίμαιρες» του Ζεράρ ντε Νερβάλ ή τη «μελαγχολία του Παρισιού» του Μποντλέρ το δέκατο ένατο αιώνα, μέχρι τους συγγραφείς του εικοστού πρώτου αιώνα, η μελαγχολία προσπαθεί να ορίσει κάθε διάθεση από θλίψη μέχρι τρέλα (αν και το δέκατο έβδομο αιώνα ο όρος αποδυναμώθηκε σε μια απλή κατάσταση θλίψης). Παρ’ όλα αυτά, φαίνεται ότι απ’ το δέκατο ένατο αιώνα, η μελαγχολία συνδέεται όχι απλά με μια δυσφορία, αλλά με μια κλινική ασθένεια που οι ψυχίατροι σήμερα αποκαλούν κατάθλιψη.\nΟ όρος «μελαγχολία» έχει χρησιμοποιηθεί κι αναλυθεί σε πολύ μεγάλο βαθμό από τους ερευνητές, τόσο στη λογοτεχνία όσο τη φιλοσοφία και βέβαια την ψυχανάλυση. Ο πρόδρομος όμως στο ψυχαναλυτικό πεδίο είναι ο Φρόιντ που έχει αφιερώσει ένα ολόκληρο δοκίμιο σε αυτή την ψυχική κατάσταση. Προκειμένου να αναλύσουμε τον όρο, αφήνοντας κατά μέρος τον Καρλ Αβραάμ στον οποίο οφείλουμε την πιο σημαντική απ’ τις λίγες αναλυτικές μελέτες πάνω το θέμα αυτό («Μανία και Μελαγχολία»), ο Σίγκμουντ Φρόιντ στο δοκίμιο «Πένθος και Μελαγχολία» (1915), συγκρίνει τη μελαγχολία με το πένθος. Αν κι ο Καρλ Αβραάμ διαχωρίζει την κατάθλιψη απ’ τη νεύρωση, το ιδρυτικό κείμενο πάνω στη μελαγχολία παραμένει το «Πένθος και Μελαγχολία» του Φρόιντ. Υπενθυμίζοντας την οδυνηρή φύση και των δύο καταστάσεων, θα μπορούσε να δει κανείς μια σειρά από ομοιότητες. Κοινό χαρακτηριστικό τους είναι η απώλεια ενός αγαπημένου προσώπου. Το κείμενο αυτό δε δίνει μια εξήγηση για το τι ακριβώς είναι η μελαγχολία ούτε από τι προέρχεται. Στην πραγματικότητα προτείνει μια πρώτη προσπάθεια ερμηνείας, συγκρίνοντας τη θλίψη με τη μελαγχολία.\nΗ εξέλιξη των αναλυτικών πρακτικών και το μετέπειτα ψυχαναλυτικό έργο προσπάθησε να αποδείξει ή να αμφισβητήσει τα αποτελέσματα της μελέτης του Φρόιντ. Άλλοι θα το κάνουν τόσο εμβαθύνοντας την έννοια της φροϋδικής σύλληψης κι άλλοι προσπαθώντας να διαφοροποιήσουν τη μελαγχολία απ’ τις άλλες καταθλιπτικές καταστάσεις. Σύμφωνα με την Μελανί Κλάιν, για παράδειγμα, που ακολουθεί την παράδοση του έργου του Καρλ Αβραάμ, που ήταν ο ίδιος μαθητής του Φρόιντ, η αμφιθυμία και το μίσος διαδραματίζουν βασικό ρόλο στη γένεση της μελαγχολίας. Αυτό όμως που είναι βέβαιο είναι ότι οι φροϋδικές θέσεις χρησιμοποιούνται ακόμα προκειμένου να εντοπίσουμε τα χαρακτηριστικά του μελαγχολικού παραληρήματος.\nΤην εποχή εκείνη, ο όρος «κατάθλιψη» χρησιμοποιούταν ως επιθετικός προσδιορισμός για να περιγράψει μια γενική εξαθλίωση της συναισθηματικής και πνευματικής ζωής ενός καταθλιπτικού ατόμου.\nΣτις μέρες μας, η μελαγχολία έχει άλλη έννοια στην επιστήμη. Χρησιμοποιείται προκείμενου να περιγράψει την οξεία φάση της μείζονος κατάθλιψης ή ακόμα και τη διπολική διαταραχή (παλαιότερα ονομαζόταν μανιοκαταθλιπτική ψύχωση), γιατί απαντώνται εναλλασσόμενες φάσεις μανίας και μελαγχολίας. Στο DSM-V (Διαγνωστικό και Στατιστικό Εγχειρίδιο των Ψυχικών Διαταραχών), η σύγχρονη ψυχιατρική μιλάει για καταθλιπτικό επεισόδιο και για καταθλιπτική διαταραχή. Μεταξύ των καταθλίψεων που αναφέρονται, ως πιο σοβαρή μορφή κατάθλιψης λέγεται η μελαγχολική. Η μελαγχολία, λοιπόν, δεν είναι όπως θα θέλαμε να πιστεύουμε μια απλή αδιαθεσία ή ψυχική κατάσταση, αλλά η πιο προχωρημένη μορφή κατάθλιψης. Ούτε θα μπορούμε σε καμία περίπτωση να υποτιμηθεί σε μια απλή ασθένεια γιατί πρόκειται για ουσιαστική ψυχοπαθολογία.\nΤα μελαγχολικά συμπτώματα τα οποία είναι πιο προχωρημένα από εκείνα της κατάθλιψης, περιλαμβάνουν μεταξύ άλλων αβουλησία, ανορεξία, αϋπνία, αισθήματα ενοχής και τάσεις αυτοκτονίας. Στη μελαγχολία προστίθεται και μία άλλη οδύνη, ηθική αυτή τη φορά, απ’ την οποία ο ασθενής δε βρίσκει άλλη διέξοδο παρά μόνο το θάνατο, όχι μόνο για εκείνον, αλλά και για τους οικείους του.\nΗ μελαγχολία είναι μια μορφή ψύχωσης. Παλαιότερα είχε θεωρηθεί ως ιερή ασθένεια, γι’ αυτό και κατέχει εξέχουσα θέση σε κάθε είδος έκφρασης των ανθρωπίνων συναισθημάτων όπου φαίνεται ως φορέας αγωνίας, γονιμότητας, διαύγειας, αλλά και σοφίας.


Θαλασσινά Ενυδρεία - Aquarium Creations™\nEνυδρείο τροπικού υφάλου. Ένα κομμάτι της Φύσης στο σπίτι ή στο γραφείο.\nΕνώ τα περισσότερα θαλάσσια συστήματα εστιάζουν στα εξωτικά ψάρια που ζούν στους ωκεανούς και τις τροπικές θάλασσές, το ενυδρείο τροπικού υφάλου προσφέρει μια βαθύτερη ματιά στον ωκεάνιο κόσμο μας, εστιάζοντας στα όμορφα κοράλλια και τα ασπόνδυλα που ευδοκιμούν σε ρηχά, τροπικά θαλάσσια νερά.\nΗ λεπτομέρεια και η πολυπλοκότητα αυτού του περιβάλλοντος παράγει έναν συνεχώς μεταβαλλόμενο κόσμο για τον ιδιοκτήτη του ενυδρείου και εμφανίζει αργά τη διαδικασία ωρίμανσης των κοραλλιογενών υφάλων απ’ όλο τον κόσμο.\nΣε αντίθεση με τα fish only θαλασσινά ενυδρεία, μικρότερα, πιο ήρεμα και κοινωνικά ψάρια εισάγονται στο ενυδρείο για να προσφέρουν πρόσθετη δραστηριότητα και συγκεκριμένα χρώματα που μπορεί να λείπουν από το φόντο. Έτσι το νέο ενυδρείο τροπικού υφάλου σας πιθανότατα θα φιλοξενεί πολλά ψάρια, κοράλλια, καβούρια, σαλιγκάρια, γαρίδες, μύδια, μαλάκια, σφουγγάρια, αστερίες, αχινούς και άλλα!\nFish only θαλασσινά ενυδρεία\nΕναλλακτικά μια πιο απλή κι εύκολη λύση για διατήρηση τροπικού θαλασσινού ενυδρείου, είναι το ενυδρείο που διαθέτει μόνο θαλασσινά ψάρια ή αλλιώς fish only. To fish only ενυδρείο είναι ίσως ο πιο βασικός τύπος ενυδρείου αλμυρού νερού, γιατί η μόνη έγνοια σας είναι για τα ψάρια.\nΔεν χρειάζεται να εγκαταστήσετε επιπλέον εξοπλισμό για να καλύψετε τις ανάγκες των κοραλλιών και δεν χρειάζεται να ανησυχείτε για την τοποθέτηση και το «στρώσιμο» ζωντανού βράχου. Αυτός ο τύπος θαλασσινού ενυδρείου είναι ο πιο απλός κι ως εκ τούτου ο οικονομικότερος.\nΒασικές έννοιες και συμβουλές\nΤα δύο σημαντικότερα πράγματα που θα πρέπει να γνωρίζετε για ενα θαλασσινό ενυδρείο\nΜία από τις πιο σημαντικές πτυχές της διατήρησης οποιουδήποτε είδους υγιούς ενυδρείου είναι η καθιέρωση και η διατήρηση του κύκλου αζώτου – η διαδικασία μέσω της οποίας τα ευεργετικά βακτήρια στη δεξαμενή διαλύουν τις τοξίνες όπως η αμμωνία σε λιγότερο επιβλαβείς ουσίες.\nΣε μια δεξαμενή FOWLR ή υφάλου υπάρχει μια μεγαλύτερη αποικία ωφέλιμων βακτηρίων κι άλλων οργανισμών που βοηθούν στην επιτάχυνση αυτής της διαδικασίας. Ωστόσο, σε μια δεξαμενή μόνο για ψάρια, μπορεί να χρειαστεί περισσότερος χρόνος για να ολοκληρωθεί πλήρως ο κύκλος αζώτου.\nΜία ακόμη παράμετρος την οποία πρέπει να λάβετε υπ’όψιν εάν επιλέξετε να διατηρήσετε ένα ενυδρείο τύπου fish only, είναι ότι η συντήρηση μπορεί να απαιτείται συχνότερα από ότι σε μια δεξαμενή FOWLR.\nΕπειδή δεν έχετε ζωντανό βράχο για να φιλοξενήσετε μεγαλύτερη ποσότητα ευεργετικών βακτηρίων, θα χρειαστεί να κάνετε συχνότερες αλλαγές νερού για να διατηρήσετε την ποιότητα του νερού στη δεξαμενή υψηλή.\nΕάν σκοπεύετε να διατηρήσετε ένα ενυδρείο αλμυρού νερού μόνο για ψάρια, θα ήταν συνετό να επενδύσετε σε ένα κιτ δοκιμής νερού ενυδρείου, ώστε να μπορείτε να παρακολουθείτε τα επίπεδα αμμωνίας, νιτρώδους, νιτρικού και pH ως μέσο αξιολόγησης της ποιότητας του νερού.


Το foldable smartphone Vivo X Fold έχει δύο UD fingerprint scanner, SD8G1, και τιμή κόλαση - Techmaniacs\nΑρχική Smartphones Android Το foldable smartphone Vivo X Fold έχει δύο UD fingerprint scanner, SD8G1,...\nΤο foldable smartphone Vivo X Fold έχει δύο UD fingerprint scanner, SD8G1, και τιμή κόλαση\nΓνωρίζουμε για το πρώτο foldable της Vivo εδώ και λίγο καιρό, αλλά σήμερα, η εταιρεία παρουσίασε επίσημα το X Fold, ένα book-style αναδιπλούμενο με 8.03 ιντσών LTPO OLED E5 εσωτερική οθόνη με 120Hz ρυθμό ανανέωσης, 2.160 x 1.916 pixels ανάλυση, 4:3.55 αναλογία, και HDR10+. Η εξωτερική οθόνη είναι μία 6.53 ιντσών FHD+ OLED E5 επίσης με 120Hz ρυθμό ανανέωσης και HDR10+, αλλά με αναλογία 21:9.\nΗ κινέζικη εταιρεία χρησιμοποίησε ultra-thin glass και σύμφωνα με όσα είπε ο μεντεσές του X Fold αντέχει 300.000 αναδιπλώσεις ή πάνω από 10 χρόνια καθημερινής χρήσης με 80 αναδιπλώσεις την ημέρα. Με βάση όσα είπε η εταιρεία, το foldable smartphone μπορεί να κλειδώνει μεταξύ 60 και 120 μοιρών, για διάφορες χρήσεις, όπως βιντεοκλήση, παρακολούθηση βίντεο, και άλλες. Επιπλέον, η εταιρεία ισχυρίζεται ότι η εσωτερική οθόνη δεν παρουσιάζει πτυχή, αλλά αυτό θα φανεί στα διάφορα review.\nΤο Vivo X Fold έχει όχι έναν, αλλά δύο ultrasonic in-display fingerprint scanner, έναν σε κάθε οθόνη. Αυτό είναι ένα από τα στοιχεία που το ξεχωρίζουν από όλα τα άλλα αναδιπλούμενα της αγοράς, που συνήθως έχουν πλευρικό αισθητήρα δακτυλικών αποτυπωμάτων ενσωματωμένο στο κουμπί ενεργοποίησης της συσκευής. Πέρα από αυτό, έχει slider ηχητικών προφίλ και τρέχει Android-based OriginOS. Κάπου εδώ ήρθε η ώρα του βασικού hardware.\nΟ επεξεργαστής του X Fold είναι ο Snapdragon 8 Gen 1, μαζί πάνε πακέτο 12GB μνήμη RAM, 256GB/512GB αποθηκευτικός χώρος, και 4.600mAh μπαταρία με υποστήριξη 66W γρήγορης ενσύρματης φόρτισης, 50W γρήγορης ασύρματης φόρτισης και 10W αντίστροφης φόρτισης. Οι κάμερες του είναι συνολικά έξι, η 50MP Samsung GN5 κύρια με OIS, μία 48MP 114° FOV ultrawide, ένας 12MP 2x Sony IMX663 τηλεφακός, μία 8MP 5x περισκοπική με 60x ψηφιακό ζουμ και OIS, και δύο 16MP selfie κάμερες (μία μέσα, μία έξω).\nΤο Vivo X Fold θα κυκλοφορήσει αρχικά στην Κίνα σε δύο εκδόσεις, η 256GB είναι στα CNY 8.999 ή κάπου 1.297 ευρώ και η 512GB είναι στα CNY 9.999 ή κάπου 1.441 ευρώ. Αναμένεται να κυκλοφορήσει αργότερα σε περισσότερες αγορές.\nΠροηγούμενο άρθροΤελικά πόσα είναι τα Redmi Note 11; Ποιος ο ρόλος της έλλειψης επεξεργαστών;\nΕπόμενο άρθροΕπίσημο το Vivo X Note με 7 ιντσών οθόνη, 3D Sonic Max δύο αποτυπωμάτων, και πολλά άλλα


Λέκκας: Υποθαλάσσιο ρήγμα υπεύθυνο για τους σεισμούς σε Τήλο - Νίσυρο - RP| Site επικαιρότητας σχολιασμού ανάλυσης ελληνικής και παγκόσμιας εμβέλειας\nΣτο CNN Greece μίλησε ο πρόεδρος του ΟΑΣΠ, Ευθύμιος Λέκκας, σχετικά με τις συνεχείς σεισμικές δονήσεις σημειώνονται τις τελευταίες ώρες στη θαλάσσια περιοχή ανάμεσα σε Τήλο και Νίσυρο.\nΌπως είπε ο κ. Λέκκας, οι συγκεκριμένοι σεισμοί εντάσσονται σε μια γενικότερη σεισμική δραστηριότητα που παρατηρείται στην περιοχή ανάμεσα σε Τήλο και Νίσυρο τους τελευταίους δυο μήνες.\nΤο παραπάνω γεγονός αφορά υποθαλάσσιο ρήγμα που βρίσκεται στην περιοχή και δίνει σημαντικούς σεισμούς και ακολουθείται από πολλούς μετασεισμούς που γίνοται αισθητοί περισσότερο στην Τήλο λόγω της εγγύτητας.\nΟ Ευθύμιος Λέκκας πρόσθεσε πως το συγκεκριμένο ρήγμα φαίνεται πως επιμένει και παρακολουθείται ενώ καθησύχασε λέγοντας πως δεν συντρέχει ιδιαίτερος λόγος ανησυχίας, αφού το ρήγμα είναι γνωστό και είναι ιδιαίτερα δύσκολο να ενεργοποιήσει κάποιο άλλο, γειτονικό.\nΥπενθυμίζεται πως τα τελευταία εικοσιτετράωρα η σεισμική δραστηριότητα είναι συνεχής στην θαλάσσια περιοχή ανάμεσα σε Τήλο και Νίσυρο αφού σεισμός 5,3 βαθμών της κλίμακας Ρίχτερ καταγράφηκε στις 07:31 της Κυριακής στον θαλάσσιο χώρο ανοικτά της Νισύρου, σύμφωνα με ανακοίνωση που δημοσιοποίησε το Γεωδυναμικό Ινστιτούτο του Εθνικού Αστεροσκοπείου Αθηνών, το οποίον χαρακτηρίζει «ισχυρό».\nΤο επίκεντρο της νέας δόνησης εντοπίστηκε στον θαλάσσιο χώρο 22 χιλιόμετρα νότια-νοτιοδυτικά της πόλης του νησιού, διευκρίνισε το Ινστιτούτο. Το εστιακό βάθος υπολογίζεται στα 16,4 χιλιόμετρα.\nΑκόμη ένας, «ασθενής» αυτή τη φορά σεισμός, μεγέθους 4,3 βαθμών της κλίμακας Ρίχτερ, καταγράφηκε στις 08:12 στον θαλάσσιο χώρο 29 χιλιόμετρα νότια-νοτιοδυτικά του νησιού, σύμφωνα με ανακοίνωση που δημοσιοποίησε το Γεωδυναμικό Ινστιτούτο του Εθνικού Αστεροσκοπείου Αθηνών.\nΠρόκειται για τον τέταρτο σεισμό κατά σειρά που ανακοινώνεται από το Ινστιτούτο από το βράδυ χθες Σάββατο, με τον τρίτο της ακολουθίας αυτής.\nΠροηγούμενο άρθροΣτην Αθήνα o Αντετοκούνμπο:Θα πάω το κύπελλο σε Σεπόλια και Ζωγράφου\nΕπόμενο άρθροΟλυμπία: Πυρκαγιά σε αγροτική έκταση